**Območni načrt za pravičnI prehod Savinjsko šaleške premogovne regije**

1. **Osnutek procesa prehoda in opredelitev najbolj prizadetih območij v državi članici**

|  |
| --- |
| *Besedilno polje [12 000]* |

*Sklic: člen 11(2)(a)*

|  |
| --- |
| *1.1. Osnutek pričakovanega prehoda na podnebno nevtralno gospodarstvo v skladu s cilji nacionalnih energetskih in podnebnih načrtov ter drugimi obstoječimi načrti za prehod s časovnico za prenehanje ali zmanjševanje dejavnosti, kot so rudarjenje premoga in lignita ali proizvodnja, ki uporablja električno energijo iz premoga.*  |

V okviru Poročila o semestru 2020 je Evropska komisija opredelila približno 100 regij ali območij, ki so upravičena do "pravičnega prehoda". Razlog predstavlja odvisnost območja in pričakovano prilagajanje delavcev ali izgube delovnih mest v proizvodnji in uporabi fosilnih goriv ali proizvodnji z največjo intenzivnostjo toplogrednih plinov. Med temi regijami sta bili opredeljeni dve slovenski premogovni regiji, Zasavska in Savinjsko-Šaleška (SAŠA). Na obe območji sta v preteklosti močno vplivali tradicija izkopavanja premoga in proizvodnja električne energije iz tega fosilnega goriva.

Mejnike prehoda na podnebno nevtralno gospodarstvo postavljata Nacionalni energetsko podnebni načrt (v nadaljevanju: NEPN) in Nacionalna strategija za izstop iz premoga in prestrukturiranje premogovnih regij (v nadaljevanju: NSPP). NEPN določa,

• da se najkasneje do leta 2030 z zaustavitvijo bloka 5 v Termoelektrarni Šoštanj (v nadaljevanju TEŠ) zmanjša izkop lignita, in da se v Termoelektrarni toplarni Ljubljana opusti raba uvoženega premoga;

• da v deležu primarnih virov za proizvodnjo električne energije zmanjšani rabi fosilnih goriv (35 % v letu 2017 na 25 % v letu 2030), ob upoštevanju izboljšane energetske učinkovitosti (35 % do 2030), sledi večja raba obnovljivih virov energije (13 % v 2017 na 23 % v 2030), ohranja pa se delež jedrske energije;

• da se bo do 2030 proizvodnja električne energije z uporabo domačega premoga – lignita še ohranila.

NSPP, ki je bila pripravljena na podlagi Celovitega nacionalnega energetskega in podnebnega načrta (NEPN), je bila sprejeta januarja 2022. Dokument določa letnico izstopa iz rabe premoga (2033) in ob tem opredeljuje skupno vizijo pravičnega prehoda. Strategija podpira cilje NEPN in je skladna tudi z bolj ambicioznimi cilji EU:

• da se do 2030 zmanjša domače emisije toplogrednih plinov za 55 % [[1]](#footnote-2) ;

• da se do leta 2033 dokončno opusti raba premoga tudi v bloku 6 TEŠ.

Odločitev glede prenehanja rabe premoga bo vključena v prenovljeni NEPN leta 2024

Pričakuje se postopno zapiranje Premogovnika Velenje in premogovnih blokov v Termoelektrarni Šoštanj, posledično se zmanjšuje obseg storitev podjetij, ki poslujejo z navedenima gospodarskima družbama. NEPN določa, da se najkasneje do leta 2030 z zaustavitvijo bloka 5 v Termoelektrarni Šoštanj (TEŠ) zmanjša izkop lignita, in da se v Termoelektrarni toplarni Ljubljana opusti raba uvoženega premoga. Natančni časovni načrt dokončne opustitve rabe premoga v bloku 6 TEŠ pa je določen s NSPP (2033). Vodstvo premogovnika bo po lastni presoji določilo dinamiko zniževanja izkopa premoga do končnega ustavitve na dan 31.12.2033, kakor tudi reorganizacijo zaposlenih. Odločitev glede prenehanja rabe premoga bo vključena v prenovljeni NEPN leta 2024. V tem dokumentu je tudi predvideno, da v deležu primarnih virov za proizvodnjo električne energije zmanjšani rabi fosilnih goriv (35 % v letu 2017 na 25 % v letu 2030) ob upoštevanju izboljšane energetske učinkovitosti (35 % do 2030) sledi večja raba obnovljivih virov energije (13 % v 2017 na 23 % v 2030), ohranja pa se delež jedrske energije. NEPN predvideva, da se bo do 2030 proizvodnja električne energije z uporabo domačega premoga – lignita še ohranila.

V SAŠA premogovni regiji premogovnik in termoelektrarna še obratujeta. Njuna vloga je pomembna tako z vidika zagotavljanja delovnih mest kot zanesljive oskrbe z električno energijo. V povprečju Termoelektrarna Šoštanj proizvede okrog 35% električne energije v državi, v sušnih obdobjih pa preko polovico porabe. V letu 2020 je TEŠ proizvedel in prodal 3.640 GWh električne energije (vir: Termoelektrarna Šoštanj letno poročilo 2020, april 2021). Proizvodnja rudnika, ki je odvisna predvsem od porabe termoelektrarne se giblje okrog 3,5 milijona ton lignita letno. Skupino Premogovnik Velenje, sestavljajo povezana podjetja Premogovnik Velenje d.o.o., invalidsko podjetje HTZ d.o.o., proizvodno in tehnološko podjetje Sipoteh d.o.o. in PLP lesna industrija d.o.o. Na dan 15.7.2020 so podjetja v skupini zaposlovala 1.895 oseb, od tega jih je 167 imelo registrirano stalno prebivališče izven občin regije SAŠA. (vir: ORP SAŠA 2021-2027).

Po izbranem scenariju NSPP predvideva izstop iz premoga, torej prenehanje uporabe premoga v Termoelektrani Šoštanj in pridobivanje lignita v SAŠA premogovni regiji predvidoma v letu 2033, s čimer Slovenija kaže zavezo k izpolnjevanju podnebnih ciljev. Scenarij temelji na naboru celovitih ukrepov, ki zajemajo vse prej naštete elemente pravičnega prehoda in aktivno naslavljajo prehod v podnebno nevtralno gospodarstvo. Izstop do načrtovanega leta bo zahteval proaktivno prekvalifikacijo delavcev iz dejavnosti, ki so neposredno ali posredno povezane s premogovništvom, ob tem bo treba zagotoviti tudi ustrezne spodbude za prekvalifikacijo in prezaposlitev, za kar bo ključnega pomena sprememba in širitev regionalnega sistema formalnega in neformalnega izobraževanja. Prestrukturiranje gospodarstva bo temeljilo na MSP in na velikih podjetjih, predvsem na industrijskih sektorjih, ki so sedaj manj prisotni, predstavljajo pa velik potencial v regiji (produkti za trajnostno mobilnost, zelene tehnologije, digitalizacija, krožno gospodarstvo, farmacevtska industrija…). Bistvenega pomena bo tudi izvedba energetskega prehoda in sanacije okolja, izboljšanje povezljivosti ter razvoj in nadgradnja podpornega okolja, s čimer bomo med drugim podprli tudi izvozni potencial regije.

Naložbe v obnovljive vire energije in morebitne druge tehnologije kot so vodik in hranilniki bodo prispevale k razogljičenju regije. Pri tem bo treba, poleg vlaganj v infrastrukturne projekte na tem področju, naložbe usmeriti tudi v raziskave in razvoj, saj bo le tako možno prispevati k razvoju novih, kakovostnih delovnih mest. Ključnega pomena v izbranem scenariju bo zagotoviti alternativni vir toplote za sistem (ali sisteme) daljinskega ogrevanja v Šaleški dolini.

Izstop iz premoga do leta 2033 bo tudi najbolj ugoden v smislu preprečevanja nadaljnje degradacije okolja in lahko najbolj pozitivno vpliva na zdravje prebivalcev v regiji. Prostorsko in okoljsko degradirana, z rudarstvom povezana območja bo treba sproti sanirati in hkrati vzpostaviti sistem za celovito spremljanje okoljskih učinkov izstopa iz premoga.

Prestrukturiranje regije bomo podprli s sprejemom zakonov o zapiranju premogovnika in gospodarskem prestrukturiranju regije. Nacionalna strategija za izstop iz premoga in prestrukturiranje premogovnih regij v skladu z načeli pravičnega prehoda (https://www.energetika-portal.si/dokumenti/strateski-razvojni-dokumenti/nacionalna-strategija-za-izstop-iz-premoga-in-prestrukturiranje-premogovnih-regij/) predvideva, da bo osnutek zakona o zapiranju Premogovnika Velenje v šestih mesecih po sprejetju strategije predložen v javno obravnavo, vendar se bo priprava obeh zakonov pričela šele v avgustu 2022.

*Sklic: člen 11(2)(b)*

|  |
| --- |
| *1.2. Opredelitev območij, za katera se pričakuje, da bodo najbolj prizadeta, in utemeljitev te opredelitve z ustrezno oceno gospodarskih in zaposlitvenih učinkov na podlagi osnutka oddelka 1.1.* |

SAŠA premogovna regija obsega 10 občin iz Zgornje Savinjske in Šaleške doline: občine Gornji Grad, Ljubno, Luče, Mozirje, Nazarje, Rečica ob Savinji, Solčava, Šmartno ob Paki, Šoštanj in Mestna občina Velenje in je opredeljena kot širše vplivno območje. V ožjem območju pravičnega prehoda so tri občine: Šmartno ob Paki, Šoštanj in Mestna občina Velenje. V ožjem območju je glede na podatke Statističnega urada RS v letu 2020 živelo 45.799 prebivalcev (17,4 % prebivalcev celotne Savinjske regije), v širšem vplivnem območju pa 67.172 prebivalcev (25,5% prebivalcev celotne Savinjske regije).

Za opredelitev območja vpliva premogovniške industrije je bil v analizi, izvedeni ob pripravi akcijskega načrta[[2]](#footnote-3) upoštevan gospodarski vpliv na strukturo zaposlovanja in na podporo poslovnemu okolju.

Pri analiziranju neposrednega vpliva na zaposlitveno strukturo, je bil predmet primerjave število zaposlenih v premogovniški industriji kot absolutno število na občino in kot relativno število (odstotek aktivne delovne sile na občino). Glede na število zaposlenih je vpliv največji v 4 občinah (Velenje, Šoštanj, Mislinja, Šmartno ob Paki), kjer je bilo leta 2018 v PV in TEŠ skupaj zaposlenih 1.896, od tega 1.691 samo iz občine Velenja in občine Šoštanj. Glede na odstotek delovno aktivnih prebivalcev, zaposlenih v premogovništvu, izstopajo 3 občine (Velenje, Šoštanj in Šmartno ob Paki), kjer premogovništvo neposredno zaposluje med 7 % in 12,5 % delovno aktivnega prebivalstva.

Drug pomemben vidik gospodarskega vpliva premogovniške industrije predstavlja neposredni gospodarski vpliv na regijo in občine, za kar je bil analiziran kumulativni obseg transakcij med subjekti premogovništva (PV in TEŠ) in podjetji iz lokalnega poslovnega okolja. Glede na absolutno vrednost (kumulativna velikost transakcij med subjekti premogovniške industrije in lokalnimi podjetji (na občino in 3 letno povprečje; 2017-2019) izstopata občini Velenje in Šoštanj, glede na relativno odvisnost lokalnega poslovnega okolja pa je velika odvisnost izkazana v občinah Velenje, Šoštanj in Šmartno ob Paki (1,1 do 11,8% celotnega prihodka vseh gospodarskih družb v občini v letu 2018 predstavlja prihodek od premogovne industrije), med tem, ko ima poslovno okolje Mislinje le manjše neposredne poslovne vezi s premogovno industrijo.

Območje treh občin **Velenje, Šoštanj in Šmartno ob Paki** je bilo, je in bo tudi v prihodnje najbolj izpostavljeno spremembam okolja in s tem povezanim tveganjem. Glede na vse navedene opredelitve in zgodovinsko povezanost predstavljajo te tri občine celovito enoto, zato to območje **opredeljujemo kot ožje vplivno območje**

Zaradi celostnega reševanja problematike prestrukturiranja je kot **širše vplivno območje** smiselno opredeliti celotno SAŠA premogovno regijo, saj predstavlja zaokroženo **celoto desetih občin** z močnimi zgodovinskimi, gospodarskimi in kulturnimi vezmi, ki se dnevno prepletajo na številnih ravneh javnega in zasebnega sektorja. Ob tem pa je pomembno razumevanje dinamike vplivov, ki z geografsko oddaljenostjo (od sedežev podjetij Premogovnik Velenje (PV) in Termoelektrarna Šoštanj (TEŠ)) hitro bledijo. Ključni strateški cilji ter nadaljnji ukrepi pravičnega prehoda bodo usmerjeni v ustvarjanje pozitivnih vplivov na ožje vplivno območje, pri čemer se ti vplivi lahko dosegajo z izvajanjem ukrepov znotraj celotne SAŠA premogovne regije.

1. **Ocena izzivov prehoda za vsako opredeljeno območje**

2.1. Ocena gospodarskega, socialnega in območnega učinka na podnebno nevtralno gospodarstvo

*Sklic: člen 11(2)(c)*

|  |
| --- |
| *Besedilno polje [12 000]* |

|  |
| --- |
| *Opredelitev prizadetih gospodarskih dejavnosti in industrijskih sektorjev, ločeno po naslednjih kategorijah:**– nazadujoči sektorji, za katere se pričakuje, da bodo zaradi prehoda prenehali z dejavnostmi oziroma jih znatno zmanjšali, vključno z ustrezno časovnico;**– sektorji v preoblikovanju, za katerih dejavnosti, procese in proizvode se pričakuje, da se bodo preoblikovali.**Za vsakega od teh sektorjev:* *– pričakovana izguba delovnih mest in potrebe po prekvalifikaciji, vključno z napovedjo potreb po znanju in spretnostih;**– možnosti za diverzifikacijo gospodarstva in razvojne priložnosti.* |

SAŠA regija je še edina v državi, v kateri potekajo premogovne dejavnosti in kjer deluje termoelektrarna na premog. Zaradi opuščanja rabe premoga bodo, kot že omenjeno najbolj prizadete tri občine v katerih je bilo leta 2021 v podjetjih, ki so povezana z rabo premoga zaposlenih 2.473 prebivalcev. Med zaposlenimi v SAŠA regiji prevladujejo moški (55,5 %). Po starostni strukturi je največji delež (44 %) v skupini med 35 in 49 leti. Mladi zaposleni (med 15 – 29 let) predstavljajo 15 %, kar je primerljivo z deležem mladih zaposlenih v Zasavju. Največja občina Velenje, bo zaradi opuščanja rabe premoga najbolj prizadeta, saj so prihodki občinskega proračuna, ki so povezani s premogovno dejavnostjo sorazmerno visoki (11,8 %) v primerjavi s Šoštanjem (5,1 %) in Šmartnim ob Paki (1,1 %).[[3]](#footnote-4)

V podjetjih povezanih z izrabo premoga je med zaposlenimi največ tistih, ki spadajo v starostno skupino med 45 – 50 let (20 % vseh zaposlenih), po velikosti sledi starostna skupina med 40 - 50 let. Zaposleni v starostni skupini med 20 – 35 let predstavljajo le 26 % vseh, kar je mogoče med drugim pripisati tudi dejstvu, da zaposlitve v tem sektorju za mlade, ki na trg dela šele vstopajo, niso najbolj privlačne. Druga značilnost v tem sektorju so dolgotrajne zaposlitve, kar kaže na to, da bo ob postopnem zapiranju rudnika, prehod zaposlenih v druge sektorje lahko težaven. Analiza vrzeli tako pokaže, da je večina zaposlenih v PV in skupini PV tam zaposlena več kot deset let, kar 16 % zaposlenih pa ima tam med 25 in 30 let delovne dobe, 20 % pa celo več kot 30 let. Ta izrazita nizka delovna mobilnost kaže na to, da bo treba sredstva usmetiti v diverzifikacijo dela energetskih podjetij in tako ohraniti delovna mesta, čeprav so lahko izkušnje zaposlenih lahko zanimive tudi v drugih delovno-intenzivnih panogah, kot sta denimo predelovalna industrija in pa gradbeništvo.

Izobrazbena struktura je pričakovana. Kar 37,4 % zaposlenih (brez TEŠ) ima izobrazbo s področja rudarstva/geodezije, sledi pa področje inženirjev (23 %), elektrotehniki predstavljajo 11 %. Velika večina zaposlenih ima srednješolsko izobrazbo z dodatnim poklicnim usposabljanjem, redki pa so zaposleni z visokošolsko in podiplomsko izobrazbo.

Tudi z ustrezno podporo preobrazbi energetskega sektorja bomo lahko prispevali k ohranjanju delovnih mest. Pri čemer bo posebno pozornost treba nameniti tistim zaposlenim, ki svojih znanj in kompetenc ne bi mogli uporabiti v drugih sektorjih. To še posebej velja za starejše, tiste, ki imajo v tem sektorju dolg staž ali pa imajo skromne kompetence. Prav ti zaposleni bi lahko v sektorju vztrajali najdlje.

Številna podjetja v regiji se že soočajo s pomanjkanjem ustrezno usposobljene delovne sile, kot so denimo elektrotehniki ali inženirji. Zato imajo ti zaposleni v premogovništvu, ki bi se vključili v ustrezne programe prekvalifikacij, dokaj ugodne možnosti za prezaposlitev, razvoja in ko se bo začel proces postopnega opuščanja rabe premoga. Pri tem bo treba oblikovati zelo kakovostne in ciljane programe usposabljanja in s katerimi bi zadostili potrebam po bodočih delovnih mestih ter s katerimi bomo zmanjševali obstoječo vrzel na med ponudbo in povpraševanjem na trgu dela. Predvsem bodo v ospredju programi prekvalifikacij in pridobitve veljavne formalne izobrazbe, pridobivanje certifikata nacionalne policne kvalifikacije oz. NPK in sicer za področja gradbeništva, strojništva, kovinarstva, elektrotehnike, energetike, lesarstva, sanacije okolja in ravnanja z odpadki, predelovalne industrije, logistike, skladiščenja in vzdrževanja, proizvodnje gospodinjskih aparatov oz. bele tehnike ipd.

Po ocenah bo do 2033 namanj 22 % trenutno zaposlenih v premogovnem sektorju upravičenih do upokojitve. Več sto rudarjev bo delalo na zapiralnih delih, tako da je po oceni Ministrstva za infrastrukturo rešitev treba najti za približno tretjino zaposlenih rudarjev (podatki iz Območnega razvojnega programa SAŠA[[4]](#footnote-5); zaposleni z več kot 20 let do upokojitve). Prilagoditev trga dela je ena ključnih gonilnih sil razvoja SAŠA območja. Predvsem zato, ker bo potrebno hitro prilagajanje glede na prestrukturiranje regije ob zapiranju rudnika. Poleg posodobitve nacionalnih programov za prilagoditev trgu dela, bo območje potrebovalo tudi svoje lastne programe »po meri«, ki bodo omogočili prilagajanje glede na trenutne razmere na trgu dela. Zaradi njihove starostne in izobrazbene strukture bo treba ukrepe v okviru tega programa, ki bodo usmerjeni v diverzifikacijo in prestrukturiranje energetskega sektorja, oblikovati tako, da bodo podpirali prehod države v podnebno nevtralnost in da bodo ti zaposleni lahko obdržali aktivno zaposlitev.

Na podlagi izkušenj iz Zasavja je mogoče sklepati, da bodo ob opuščanju rabe premoga najbolj prizadeti zaposleni v starostni skupini nad 40 let, brez ali le z osnovnošolsko izobrazbo, ki imajo več kot 10 let delovnih izkušenj. Podatki iz sektorja rabe premoga pa kažejo, da mladi nimajo velikega interesa za delo v tem sektorju, zato se v njem zaposlujejo le redki mladi. Sektor rabe premoga tako ne predstavlja pomembnega zaposlovalnega »magneta« za mlade ali za to, da bodo mladi in visoko usposobljeni zaposleni zaradi delovnih mest v tem sektorju ostajali v regiji. Za privabljanje in zadržanje mladih (starostna skupina 15 – 29 let) v regiji je za njihovo usposabljanje in prakse treba zagotoviti dodatna sredstva.

V regiji so prisotna tako mala in srednjevelika podjetja, pa tudi velika podjetja. V celotni SAŠA regiji trenutno deluje 1.170 podjetij, letno se njihovo število v povprečju poveča za 2 % (od leta 2011). Nova podjetja so nastajala tudi v času pandemije Covid19, čeprav v malo manjšem številu kot v treh letih pred tem. Pandemija se je negativno odrazila tudi na trgu dela, saj je delo izgubilo 8 % zaposlenih. To je izničilo počasno rast zaposlenih v novo nastalih podjetjih v obdobju 2015 – 2019 (povprečno 1,6 % letna rast). Postopno opuščanje rabe premoga bo negativno vplivalo na zaposlenost, zato morajo biti prednostni ukrepi usmerjeni v to, da zaposleni v energetskem sektorju ohranijo delovna mesta. Za dosego tega cilja bo treba oblikovati ustrezne aktivnosti in podporo na področjih preusposabljanja, dodatnega usposabljanja, štipendiranja in ustvarjanja novih delovnih mest s podporo »brown field« in »green field« investicijam. Pozornost bi bilo treba usmeriti v ohranjanje pozitivne stopnje rasti delovno aktivnega prebivalstva, saj izkušnje iz Zasavja kažejo, da pozamezniki, ki niso na trgu dela, lahko ostanejo brez dela več kot leto dni, zaradi česar je njihovo vračanje v zaposlitev velik izziv.

Podrobnejši pregled strukture gospodarskih subjektov pokaže, da se je med letoma 2011 in 2020 število velikih podjetij zmanjšalo (s 14 na 8). S tem se je v tem obdobju zmanjšal tudi delež zaposlenih, ki so delali v velikih podjetjih (brez energetskih) in je leta 2020 znašal 45,5 % (57,6 % v letu 2011). Ne glede na ta upad, pa velika podjetja predstavljajo pomembnega zaposlovalca in so zato pomemben deležnik v procesu preobrazbe regije, saj je njihova vloga, da ohranijo in ustvarijo nova delovna mesta z višjo dodano vrednostjo nezanemarljiva. Ob tem je treba poudariti tudi to, da se velika neenergetska podjetja (npr. Gorenje mali in veliki gospodinjski aparati, Skaza proizvodnja plastike, Turna proizvodnja komponent za industrijo bele tehnike, itd.) v regiji soočajo z nenehnim pomanjkanjem ustrezno usposobljene delovne sile. Prav zato je upravičena podpora velikim podjetjem pri širitvi njihovega poslovanja in zaposlovanja, vendar pa mora to temeljiti na robustni in prilagojeni strategiji usklajevanja povpraševanja s ponudbo na trgu dela, saj v gospodarskem sektorju v regiji ugotavljajo, da je na tem področju velika vrzel. Ker vsa velika podjetja že načrtujejo širitev proizvodnih dejavnosti in se hkrati že soočajo s pomanjkanjem ustreznih zaposlenih, bi lahko z indikativnim seznamom širitvenih načrtov glavnih zaposlovalcev v regiji pomagali zmanjšati to vrzel.

V času priprave tega dokumenta so velika podjetja pa tudi komunale (in občine) predstavila načrtovane projekte s katerimi želijo prispevati k preobrazbi regije. Projekti kažejo na to, da bo v procesu preobrazbe regije sektor energetike še naprej igral pomembno vlogo. Večje število načrtovanih projektov, ki se nanašajo na upravičena področja SPP, je povezano s sektorjem energetike ali prenove/spremembe rabe starih energetskih lokacij, območij, itd. Med predlogi so prekrivanja, zato jih je treba ustrezno prioritizirati in pri oceni njihove primernosti/upravičenosti ustrezno upoštevati tudi načelo onesnaževalec plača. Pri podpori je treba sredstva ustrezno povezati z drugimi dostopnimi finančnimi viri. Projekti, ki so jih predlagala druga velika podjetja v regiji, ki niso v sektorju energetike, lahko ob ustrezni podpori za njihovo izvedbo ustvarijo okoli 630 dodatnih delovnih mest v naslednjih nekaj letih.

V sektorju MSP je bilo v zadnjih desetih letih mogoče opaziti naraščanje tako števila podjetij, kot tudi zaposlenih v njih. V letu 2020 je bilo v tem segmentu zaposlenih 12 % več ljudi kot leta 2011, kar je mogoče pripisati tudi prezaposlitvam zaradi zapiranja velikih regijskih podjetij. Potrebno je spodbuditi diverzifikacijo gospodarstva v smislu sektorske in velikostne raznolikosti, kar vključuje uravnotežene naložbe v razvoj raznolikih panog kot so elektroindustrija, gozdarstvo in lesna industrija, turizem, kmetijstvo in trajnostna pridelava hrane, energetika kot gospodarski sektor, proizvodnja in predelava kovin, ter nove tehnologije (zlasti avtomatizacija in robotika) v smislu koriščenja novih in razvojnih priložnosti. Ker je sektor robusten, je treba podporo usmeriti v programe, ki so se izkazali kot koristni pri odpiranju novih delovnih mest npr. SAŠA inkubator d.o.o., v katerem so nastala mnoga uspešna MSP (npr. Autotech avtomatizacija in robotizacija, ki je svojo proizvodnjo razširil tudi izven Slovenije). Tudi ta podjetja se soočajo z mankom podpore pri širitvi proizvodnje in iskanju prostora za nove proizvodne linije ter s pomanjkanjem ustrezno usposobljene delovne sile. Zato je potreba po industrijsko-tehnološkem parku, ki bo zagotovil ugodne prostorske pogoje hitro rastočim podjetjem (scale up podjetjem), ki so proizvodno naravnani, izjemno velika. Ob ustrezni institucionalni podpori in/ali dostopu do ne/povratnih virov, oba segmenta podjetij zanimajo »green field« in »brown field« naložbe, pri čemer bodo imele slednje prednost.

Večina občin SAŠA regije je podeželskih z nizko gostoto poselitve, slabo prometno infrastrukturo in nekonkurenčnim javnim prevozom. Najbolj razvita občina v regiji z urbanimi značilnostmi je MO Velenje, katere mestno naselje ima zadovoljivo infrastrukturo ter ponuja bolj trajnostne oblike mobilnosti. Vendar pa bi bilo potrebno tako v Velenju in Šoštanju kot v drugih delih SAŠA regije še veliko narediti na področju širitve ponudbe, optimizacije in razogljičenja JPP, širitvi sistema izposoje koles na druge občine in spodbujanju daljinskega kolesarjenja za namen dnevne mobilnosti (npr. z izposojo e-koles) ter vzpostavitvi multimodalnih točk za lažji prehod iz osebnega avtomobila na bolj trajnostne načine prevoza npr. z vzpostavitvijo P+R vozlišč za zagotavljanje učinkovitejših dnevnih migracij in ter spodbujanje koriščenja okolju bolj prijaznih načinov prevoza. Za razvoj mesta Velenje kot tudi celotne Šaleške doline je omejitveni dejavnik tudi slabša regionalna povezava do V. vseevropskega prometnega koridorja, kar se bo sicer izboljšalo z izgradnjo ceste v 3. razvojni osi RS. Do Velenja poteka regionalna železniška proga C3 Celje–Velenje.

2.2. Razvojne potrebe in cilji do leta 2030 glede dosege podnebne nevtralnosti

*Sklic: člen 11(2)(d)*

|  |
| --- |
| *Besedilno polje [6 000]* |

|  |
| --- |
| – *razvojne potrebe za reševanje izzivov prehoda;* *– cilji in rezultati, ki naj bi se dosegli s prednostnim izvajanjem Sklada za pravični prehod.*  |

2.2.1 Razvojne potrebe za reševanje izzivov prehoda

Za vpogled v trenutno stanje v SAŠA premogovniški regiji je bila ob pripravi NSPP izvedena temeljita primerjalna analiza. V okviru nje so bili obravnavani vsi elementi pravičnega prehoda – energetski prehod, tranzicija človeškega kapitala in družbene infrastrukture, tranzicija gospodarstva in tranzicija okolja. Na osnovi uradnih statističnih podatkov Statističnega urada Republike Slovenije in sodb deležnikov je bila izdelana ocena stanja za vsako od premogovnih regij in opredeljene glavne razvojne potrebe v posamezni premogovni regiji.

Za področje **energetike** med splošne razvojne potrebe regije, kot izhaja iz NSPP[[5]](#footnote-6) in tudi iz Območnega razvojnega programa[[6]](#footnote-7), spadajo:

* povečanje zanesljivosti regijske oskrbe;
* večji delež OVE v končni rabi energije,
* povečevanje energetske učinkovitosti in povečanje zmogljivosti shranjevanja energije;
* ohranitev in nadgradnja energetskih lokacij v regiji;
* vzpostavitev zanesljivega daljinskega ogrevanja iz obnovljivih virov energije vključno z optimizacijo obstoječega sistema, da bo lahko v naslednji fazi prilagojen za OVE (nizkotemperaturni režim).

Na področju **razvoja človeških virov** je v regiji identificiranih več različnih področij. Potrebno je nadgraditi izobraževalni sistem z višješolskimi in visokošolskimi programi, s ciljem zmanjšanja neskladij med znanji in spretnostmi, ki jih mladi pridobijo med izobraževanjem ter potrebami na trgu dela. Pomembna je obogatitev in krepitev ključnih kompetenc šolajočih (predvsem kompetence podjetnosti, digitalne in zelene kompetence) in digitalno preobraziti šolski prostor. Smiselna je tudi vpetost šolskega prostora v ukrepe ostalih razvojnih področji (npr. demonstracijski centri, robotika, umetna inteligenca, itd). Vzpostaviti bo treba okolje za razvoj podjetniške miselnosti celotne generacije in zagotavljanje več programov za spodbujanje podjetništva (zlasti na začetku izobraževalnega procesa).

Razvojne potrebe gredo v smeri zagotavljanja povezovanja različnih deležnikov v okolju in odpiranju delovnih mest z visoko dodano vrednostjo, s katerimi bi lahko deloma reševali tudi vprašanje presežnih visoko kvalificiranih delavcev v energetiki. Izobraževalne vsebine bodo zajemale predvsem področja podjetništva, zelene transformacije in fotovoltaike, krepitve socialnih kompetenc, dvig digitalne pismenosti, recikliranja in predelave odpadkov, plastike ter proizvodnje alternativnih goriv oz. krožnega gospodarstva. V regiji je treba ustvariti zaposlitvene možnosti, s čimer bi preprečili dnevne in trajne migracije iz regije. Vprašanje dnevnega migriranja je povezano tudi s problematiko povezljivosti oziroma pomanjkljivo infrastrukturo za spodbujanje trajnostne mobilnosti in neustrezno kakovostjo storitev javnega prevoza.

Razvojne potrebe, povezane s tranzicijo **gospodarstva**, vključujejo:

* diverzifikacijo lokalnega gospodarstva glede na sektorsko in velikostno raznolikost;
* uravnotežena vlaganja v razvoj različnih panog, kot so na primer elektroindustrija, avtomobilska industrija, IT sektor, gozdarstvo in lesna industrija, turizem, kmetijstvo in trajnostna pridelava hrane, energetika kot gospodarski sektor, proizvodnja in predelava kovin in nekovin, farmacevtska industrija ter nove tehnologije (zlasti avtomatizacija in robotika);
* izboljšanje zmogljivosti poslovnega okolja za privabljanje javnega in zasebnega financiranja podjetij (neposredne domače in tuje naložbe);
* nadaljnjo podporo in spodbude za razvoj zagonskih podjetij in krepiti vlaganja v raziskave, razvoj in inovacije ter sodelovanje med raziskovalnimi organizacijami in gospodarstvom v regiji, ter turizem, zlasti na področju celovitih turističnih produktov regije**.**

Rezultati bodo usmerjeni k dvema ključnima sklopoma ukrepov, ki bosta zagotovila ustrezno diverzifikacijo gospodarstva, temelječega na prestrukturiranju v smeri trajnostnih industrij prihodnosti ter ustreznega podpornega okolja za trajnosten razvoj regije, vključujoč predvsem preprečitev padca v gospodarski aktivnosti (BDP).

Dediščina premogovništva je regijo zaznamovala s **prostorsko in okoljsko degradiranimi območji.** Razvojni potencial predstavljajo tudi stara in opuščena industrijska območja. Glede na postopno opuščanje premogovništva in rabe premoga do leta 2033, je potrebno takoj pričeti z aktivacijo tistih območij, ki ne bodo več izpostavljena nadaljnji degradaciji. Premogovna dejavnost je vplivala tudi na spremembe v prostoru.

Nasip med Velenjskim in Družmirskim jezerom, ki se nahaja nad odkopno jamo Preloge, ki bo postopno zaprta do leta 2025, ima pomembno vlogo pri zagotavljanju poplavne varnosti pred negativnimi vplivi premogovništva v Šaleški dolini, ker preprečuje zlitje Družmirskega in razlitje Velenjskega jezera. Pregrada je del območja sanacije rudniških ugreznin, kjer je nastalo tudi odlagališče elektrofiltrskega pepela, ki leži nad odkopnim območjem PV. Lokacijsko je to nad odkopno jamo Preloge, ki je delno še aktivna, vendar jo v naslednjih letih čaka postopno zapiranje (do leta 2025). Pregrada meri okoli 80 hektarjev in je na vzhodni strani omejena z Velenjskim jezerom, na zahodni pa z Družmirskim jezerom, ki je še vedno zelo izpostavljeno ugrezanju, zato je njegova dokončna podoba še v nastajanju. Nasip preprečuje, da bi se jezeri v prihodnosti združili, vendar pa območje pregrade ni stabilno. Kljub nenehnemu saniranju in odpravljanju posledic ugrezanja, kar je v preteklosti financiral Premogovnik Velenje, prihaja do pogrezanja in premikov pregrade, kar predstavlja potencialno poplavno nevarnost. Načelo povzročitelj plača v primerih spreminjanja območij, pri katerih je bila okoljska škoda povzročena pred letom 2007, se ne uporablja, saj Evropska direktiva o okoljski odgovornosti (ELD, Direktiva 2004/35/ES), ki opredeljuje to načelo, nima retrospektivnega učinka. Sredstva SPP bodo tako namenjena območjem, pri katerih skladno z omenjeno direktivo načela povzročitelj plača ni možno uveljaviti.

2.2.2. Cilji in rezultati, ki naj bi se dosegli s prednostnim izvajanjem Sklada za pravični prehod

**Strateški cilj 1:** **Pravični energetski prehod SAŠA regije.** Rezultati, ki jih pričakujemo na tem področju v sinergiji z drugimi razpoložljivimi sredstvi, vključno s stebrom II in stebrom III Mehanizma za pravični prehod pa so:

* preurejena energetska lokacija z uporabo najboljših razpoložljivih tehnologij, ki bodo omogočile prestrukturiranje regijskega gospodarstva in razogljičenje regije;
* preurejeni sistemi daljinskega ogrevanja;
* večji delež proizvodnje in rabe obnovljivih virov energije v regiji, vključno s skladiščenjem;
* manjša poraba energije v vseh sektorjih.

**Strateški cilj 2:** **Zaposlitve in veščine za vse,** s katerim bomo zagotavljali ustreznost in zadostnost usposobljene delovne sile za razvoj regije in s katerim bomo zasledovali naslednje rezultate:

* višji delež udeležencev, ki so končali usposabljanje, ki so se dokvalificirali.
* višji delež udeležencev, ki imajo po zaključku sodelovanja zaposlitev,
* višji delež udeležencev, ki so po zaključku vključeni v izobraževanje ali usposabljanje,
* višji delež prebivalcev, zajetih v projekte v okviru celostnih ukrepov za socialno- ekonomsko vključevanje marginaliziranih skupnosti, gospodinjstev z nizkimi dohodki in prikrajšanih skupin.

Pri tem se bodo ukrepi smiselno dopolnjevali z že organiziranimi usposabljanji s področja brezplačnega energetskega svetovanja v okviru mreže EN SVET v okviru Eko sklada[[7]](#footnote-8) (primer: <https://www.velenje.si/e-obcina/brezplacno-svetovanje/11111>). Vzporedno bo v dogovoru med partnerji (občine, agencija KSSENA, EN SVET Eko sklad, Komunalno podjetje Velenje itd.) vzpostavljen program za dodatno svetovanje in pomoč občanom/akterjem na področju energije pri vzpostavitvi potrebnih pogojev za vlaganja v energetsko prenovo stavb, ustrezno preureditev hidravličnih nastavitev ogrevanja ter drugih ukrepov za olajšanje prehoda v brezogljičnost.

**Strateški cilj 3: Dodatna regionalna povezljivost in trajnostna mobilnost** s mora prispevati k naslednjim rezultatom, ki rešujejo porebe regije na tem področju:

* večji delež uporabnikov lokalnega in medkrajevnega javnega prevoza (npr. lokalni in medkrajevni avtobus, vlak, P+R vozlišča, sistem izposoje javnih koles itd.), tudi s pomočjo digitalnih rešitev za spodbujanje JPP,
* izboljšana infrastruktura za podporo aktivni mobilnosti (infrastruktura za pešce in kolesarje, s poudarkom na ločenih kolesarskih povezavah),
* vzpostavitev brezemisijskega ali nizkoemisijskega javnega potniškega prometa (vzpostavitev polnilne oz. oskrbovalne infrastrukture za alternativna goriva (vodik in elektrika) za potrebe izvajanja JPP ter ustrezna posodobitev voznega parka JPP) in
* izboljšana povezljivost v smeri sosednjih regij in držav.

**Strateški cilj 4:** **Trajnosten, prožen in raznolik gospodarski razvoj**, v okviru katerega načrtujemo prispevek k doseganju naslednjih rezultatov**:**

* dvig produktivnosti/dodane vrednosti v regiji zaradi prehoda v industrijo 4.0 in digitalizacije,
* regija se uveljavi kot vozlišče za RRI v trajnostnih nizkoogljičnih krožnih rešitvah (ne samo v energetskih),
* vzpostavljeni modeli krožnega gospodarstva za večjo surovinsko samozadostnost v regiji,
* večje število (tujih/domačih) investicij v regiji,
* prestrukturirana TEŠ in PV.

**Strateški cilj 5:** **Postopna sanacija in revitalizacija prostorsko in okoljsko degradiranih območij**, pričakovani rezultat na tem področju je:

* zagotovljena rekonstrukcija, razgradnja in spremenjena namembnost objektov ter preurejena okoljsko in prostorsko degradirana območja, povezana s premogovništvom in rabo premoga.

2.3. Skladnost z drugimi nacionalnimi, regionalnimi ali območnimi strategijami in načrti

*Sklic: člen 11(2)(e)*

|  |
| --- |
| *Besedilno polje [6 000]* |

|  |
| --- |
| – *strategije pametne specializacije;**– območne strategije iz člena 23 Uredbe (EU) [nova uredba o skupnih določbah];* *– drugi regionalni ali nacionalni razvojni načrti.* |

Pravični prehod premogovnih regij je eden od ključnih vzvodov za doseganje podnebne nevtralnosti Slovenije do leta 2050, pri čemer **Nacionalni energetsko podnebni načrt** predstavlja srednjeročni okvir. Ukrepi, ki so vključeni v tem območnem načrtu podpirajo doseganje sektorskih ciljev, ki so opredeljeni v NEPN. Največ bodo k temu prispevali ukrepi, ki so predvideni na področju energetike in podpori za podporo preobrazbe gospodarstva v smeri dekarbonizacije in krožnosti. Ključen doprinos k razogljičenju predstavlja opustitev premoga kot fosilnega goriva pri proizvodnji električne energije v SI (TEŠ in PV – proizvodnja okvirno tretjine električne energije v SI, v sušnih obdobjih je ta % še višji; gre za zelo visoko odvisnost od enega fosilnega vira, ne le na regionalni, temveč tudi na nacionalni ravni, v evropskem merilu, s čimer so povezana tudi zelo visoka tveganja zaradi opustitve), s čimer pravični prehod regije pravzaprav trasira tudi nacionalni prehod v razogljičenje.

Osnutek **Območnega razvojnega programa Savinjsko-Šaleške regije za obdobje 2021 – 2027** med strateškimi usmeritvami identificira tudi prehod v nizkoogljično in zeleno prihodnost v povezavi s pravičnim energetskim prehodom regije. Tu je za deležnike v regiji ključnega pomena, da se nadomestita predvsem vira daljinska toplotna energija in električna energija, ki jo sedaj proizvaja TEŠ. V povezavi s pravičnih prehodom je za deležnike pomembno tudi ustrezno urejanje degradiranih območij. Poleg vidika pravičnega prehoda v regiji načrtujejo vlaganja na področju energetske učinkovitosti (energetska prenova stavb, zmanjševanje energetske revščine, energetska učinkovitost v gospodarstvu). Med pomembnimi razvojnimi prioritetami z naložbenim potencialom je tudi področje energetske samooskrbe in spodbujanje OVE, med drugim tudi spodbujanje daljinskih sistemov na OVE in razvoj in proizvodnja čistejših virov energije in alternativnih goriv. V regiji prepoznavajo tudi pomen naložb na področju krožnega gospodarstva.

V SAŠA regiji je med razvojnimi prioritetami na prvem mestu **krepitev konkurenčnosti gospodarstva**, kar je tudi bistvenega pomena za pravični prehod regije. Na tem področju želijo deležniki v regiji z vlaganji spodbujati naložbe v nadaljnji razvoj gospodarstva in njegovo internacionalizacijo. Pomembno področje za doseganje cilja pa so tudi vlaganja v izboljšanje inovacijskega sistema v regiji in spodbude za prenos znanja. Pomembna razvojna prioriteta regije so tudi vlaganja v krepitev kompetenc v podjetjih, kar želijo doseči s podporo programom za krepitev znanj in spretnosti za gospodarstvo ter prenos znanja v gospodarstvo. Za izboljšanje konkurenčnosti MSP želijo v regiji razviti in optimizirati ekosistem za podporo podjetništvu in inovativnosti ter podpreti izgradnjo infrastrukture, namenjeno razvoju gospodarske dejavnosti. Podpora bo namenjena tudi krepitvi sodelovanja v evropskem raziskovalnem prostoru in spodbujanju sodelovanja zagonskih podjetij z velikimi podjetji. V regiji področje digitalizacije prepoznavajo tako horizontalno kot vertikalno področje. Zato načrtujejo spodbujati digitalizacijo na različnih področjih, posebej so izpostavljena vlaganja v digitalno preobrazbo gospodarstva.

Okvir za osredotočanje sredstev sklada SPP, ki bodo namenjena preobrazbi gospodarstva nedvomno predstavlja tudi **Strategija pametne specializacije** (prenova je omogočitveni pogoj v obdobju 2021-2027) in je iz S4 preimenovana v S5 – trajnostna. V osnutku prenovljene strategije (S5) je jasno postavljen osrednji cilj, to je zeleni prehod, ki ga ni moč uresničiti brez ustreznih znanj in kompetenc kot tudi ne brez ustreznih in dovolj razvitih orodij, torej ključnih omogočitvenih tehnologij, vključno z IKT. Definirana so področja, kjer Slovenija izkazuje kritično maso kapacitet in kompetenc za dosego tega cilja predstavljajo prednostna področija S5: Pametna mesta in skupnosti, Horizontalna mreža informacijsko-komunikacijskih tehnologij (HOM IKT), Zdravje-medicina, Pametne stavbe in dom z lesno verigo, Trajnostna pridelava hrane, Mreže za prehod v krožno gospodarstvo, Trajnostni turizem, Mobilnost, Tovarne prihodnosti, Materiali kot končni produkti. Gre za področja, kjer ima Slovenija inovacijski potencial za vzpostavitev konkurenčne prednosti za umeščanje na globalnih trgih ter s tem za krepitev svoje prepoznavnosti.

Kot izhaja iz **Območnega razvojnega programa SAŠA regije 2021-2027[[8]](#footnote-9)** je eden izmed strateških ciljev za nizkoogljično, zeleno in povezano regijo SAŠA do leta 2030 spodbujanje trajnostne večmodalne mobilnosti in povezljivosti. V regiji prepoznavajo pomen naložb na področju trajnostne mobilnosti, ki poleg spodbujanja kakovostnega življenja prebivalstva, za deležnike predstavlja tudi pomemben element pravičnega prehoda. Na področju trajnostne mobilnosti med ključnimi naložbami v regiji vidijo tiste, s katerimi bo regijo mogoče bolje povezati z drugimi deli države in pa tiste, s katerimi bo mogoče zagotoviti infrastrukturne pogoje za hojo in kolesarjenje ter zmanjšati odvisnost od avtomobilov, predvsem z zagotavljanjem učinkovitega JPP, spodbujanjem sopotništva in multimodalnosti. Na področju mobilnosti med drugim prepoznavajo tudi pomen uporabe sodobnih tehnologij in ustrezno digitalno opremljenost območja za regijo prihodnosti. Strateški cilji ORP SAŠA 2021-2027 so skladni s strateškimi prioritetami in cilji obeh že v letu 2017 izdelanih celostnih prometnih strategij (v nadaljevanju: CPS, angl. SUMP) Mestne občine Velenje in Občine Šoštanj.

Deležniki v SAŠA regiji prepoznavajo tudi potrebo po vlaganjih na področjih povezanih z družbenimi vidiki njenega razvoja, saj bodo ta bistvenega pomena pri zagotavljanju pravičnega prehoda. Tako na tem področju predvidevajo ukrepe s katerimi želijo učinkovito in hitro spodbuditi dostop do zaposlitve, s poudarkom na ranljivih ciljnih skupinah ter hitrejšemu prehodu mladih na trg dela. Na področju zaposlovanja bodo pomembni tudi ukrepi za posodobitev programov za prilagoditev trga dela in spodbujanje mobilnosti delovne sile, pa tudi vzpostavitev regionalnih centrov in/ali programov za spodbujanje zaposlovanja. Na področju izobraževanja v regiji med drugim prepoznavajo potrebo po vlaganjih v boljše sodelovanje delodajalcev z različnimi izobraževalnimi institucijami, v štipendiranje tistih, ki bi želeli pridobiti višjo izobrazbo in za programe s katerimi bi pri ciljnih populacijah, tudi pri mladih, krepili ključne kompetence. Po mnenju deležnikov so izjemnega pomena tudi vlaganja na področju vseživljenjskega učenja in prekvalifikacij pa tudi na področju dviga izobrazbene ravni posameznikov na srednješolski in višji ravni in podaljševanju obdobja delovne aktivnosti.

2.4. Predvidene vrste operacij

|  |
| --- |
| *Besedilno polje [12 000]* |

*Sklic: člen 11(2)(g)*

|  |
| --- |
| *– predvidene vrste operacij in njihov pričakovani prispevek k lajšanju učinka podnebnega prehoda.*  |

***Strateški cilj 1: Pravični energetski prehod***

Energetsko prestrukturiranje regije je eden od ključnih izzivov in hkrati temelj za njeno razogljičenje. Za doseganje tega cilja smo identiricirali naslednje ukrep*e:*

1.1. **Preureditev sistema daljinskega ogrevanja,** ki bo zagotavljal cenovno dostopen vir energije za ogrevanje in hlajenje ob hkratnem ohranjanju kakovosti zraka. V okviru tega ukrepa bomo podpirali naslednje povezane aktivnosti:

* naložbe v obstoječo infrastrukturo, ki bo omogočila optimizacijo (zmanjšanje izgub) in postopen zagon energetsko učinkovite decentralizirane proizvodnje toplotne energije in/ali hladu skladno z URE. Podpora bo namenjena tudi vlaganjem v vključitev alternativnih virov proizvodnje toplotne energije na distribucijski sistemih;
* naložbe v kapacitete za zanesljivo preskrbo s toplotno energijo in/ali hladom, ki bo temeljila na obnovljivih virih energije. Vlaganja v nove proizvodne kapacitete bodo ob zmanjševanju emisij toplogrednih plinov prispevala tudi k ohranjanju kakovosti zraka;
* podpora digitalizaciji oskrbe in napajanja distribucijskega sistema toplote/hladu za prilagoditev za sprejem OVE.

**1.2. Ukrepi za izboljšanje energetske učinkovitosti v gospodarstvu** bodo podprti v okviru podpore produktivnim naložbam (Strateški cilj 4), v kombinacijami z aktivnostmi za razogljičenje, snovno učinkovitost, ustvarjanje delovnih mest ipd.

1.3. Na področju spodbujanja rabe **obnovljivih virov energije** bomo podpirali:

**1.3.1** **Dvig proizvodnih zmogljivosti** **za zanesljivo proizvodnjo električne energije iz OVE,** vključno z zmogljivostjo distribucijskega omrežja, vzpostavitve OVE skupnosti z namenom zmanjšanja energetske revščine in revitalizacije prostorsko in okoljsko degradiranih območijk zlasti na območju TEŠ in na degradiranih območjih.

**1.3.2** Za podporo **Digitalizaciji in vzpostavitev pametne energetske infrastrukture** v kombinaciji z mobilnostjo in porabniki;naložbam v kapacitete za shranjevanje viškov energije iz OVE, se ne namenja sredstev SPP, pač pa drugih skladov Programa EKP 21-27 in drugih virov.

**1.3.3 Proizvodnja energije iz OVE**, vključno z naprednimi biogorivi po predhodni preučitvi drugih OVE, oziroma razvoj rešitev na področju shranjevanja električne energije tudi v povezavi s spodbujanjem e-mobilnosti, pilotnih projektov in za proizvodnjo sintetičnega metana in vodika ter uplinjanja odpadne biomase, zlasti na območju TEŠ.

***Strateški cilj 2: Zaposlitve in veščine za vse***

Na področju ravnanja s človeškimi viri in vlaganja v človeške vire so s sredstvi Sklada za pravični prehod predvideni naslednji ukrepi:

**2.1 Obogateno izvajanje kakovostnega in dostopnega učenja**, s poudarkom na krepitvi ključnih kompetenc (predvsem kompetence podjetnosti, digitalne in zelene komeptence) šolajočih in strokovnih delavcev, ter vključujočega vzgojno-izobraževalnega okolja po celotni vertikali (od vrtcev do višjega šolstva), ter digitalna preobrazba šolskega prostora.

**2.2. Vseživljenjska karierna orientacija** (izdelava osebnih kariernih načrtov) in **usposabljanje zaposlenih ter iskalcev zaposlitve**, ki so ali bodo zaradi izstopa iz premoga ostali brez zaposlitve na pravičen in vključujoč način (informiranje, motiviranje, aktivnosti svetovanja zaposlenim, neformalna izobraževanja in usposabljanja, prekvalifikacije in dokvalifikacije s ciljem prehoda v zaposlitev ali samozaposlovanje).

**2.3 Uvajanje krožnih vsebin v vzgojno izobraževalni sistem,** predvsem vsebin, znanja in kompetenc, potrebnih za zelena delovna mesta ter za prehod v nizkoogljično družbo in gospodarstvo (v skladu s cilji področja vzgoje in izobraževanja za trajnostni razvoj- VITR).

**2.4 Izvajanje vsebin za razvoj kompetenc in izboljšanja zaposljivosti v regiji** preko t.i. NVO inkubatorja (za izmenjavo znanja, razvoja socialnih inovacij in razvoja kompetenc), Akademije prekvalifikacij (razvojna-raziskovalna in ustvarjalna platforma za kritično razmišljanje za sodobne in prihodnje izzive povezane z zaposljivostjo) bodo podprti v okviru ESS+ v okviru Programa EKP 21-27. Preko usposabljanj za razvoj tehnoloških kompetenc in sodelovanje z lokalnimi podjetji upoštevajoč raziskave, razvoj in inovacijske rešitve se bo s sodobnimi programi za vzorčenje prihodnosti omogočal prenos znanja, izobraževanje, usposabljanje, raziskave in razvoj Virtualnega centra, kjer se bo razvijalo nove možnosti zaposlovanja in dvignilo kompetence za večjo odpornost trga dela.

**2.5 Aktivnosti za ustvarjanje novih delovnih mest za delavce in invalide** bodo podprte v okviru ESS+ v okviru Programa EKP 21-27 (npr. v sanaciji okolja, lesni in drugi industriji) povezane s prestrukturiranjem podjetij odvisnih od premogovniške dejavnosti.

**2.6 Večgeneracijski center v Saša regiji**, ki bo del širše mreže centrov v vseh statističnih regijah, bo podprt v okviru ESS+ v okviru Programa EKP 21-27, vendar bo na območjih pravičnega prehoda zagotavljal aktivnosti, ki bodo odgovarjale na specifične potrebe teh območij, izkazane v analizah ONPP, ter za specifične ciljne skupine, prizadete zaradi premogovništva, izhajajoče iz ONPP ter na ta način s targetiranimi programi nudil opolnomočenje in razvijanje socialnih, zdravstvenih, kulturnih kompetenc, ki večajo vključenost posameznikov v družbo in okolje, ipd**.**

***Strateški cilj 3:******Dodatna regionalna povezljivost in trajnostna mobilnost***

Za zagotavljanje dodatna regionalne povezljivosti in trajnostne mobilnosti, bomo s sredstvi drugih skladov Programa EKP 21-27 in III. Stebra Mehanizma za pravični prehod podprli naslednje ukrepa:

3.1.**Trajnostna lokalna mobilnost s poudarkom na javnem potniškem prometu**

• Omogočanje varne aktivne mobilnosti (hoja, kolesarjenje) na ravni celotne regije (izgradnja manjkajoče oz. ureditev obstoječe infrastrukture za pešce in kolesarje, prometna signalizacija, urbana oprema in zasaditev za povečanje varnosti, privlačnosti in udobnosti povezav ipd.);

• Spodbujanje uporabe JPP in multimodalnosti (izgradnja P+R vozlišč za prestop z uporabe osebnega avtomobila na trajnostne prometne načine, kot sta JPP ali sistema izposoje javnih koles, postavitev oz. obnova avtobusnih postaj ali postajališč, širitev sistema za izposojo javnih koles, vključno z izgradnjo potrebne infrastrukture ter kolesi oz. e-kolesi in polnilno infrastrukturo;

• vzpostavitev brezemisijskega ali nizkoemisijskega javnega potniškega prometa (posodobitev voznega parka JPP z vozili na alternativni pogon - avtobusi in druge vrste vozil za izvajanje JPP - ter vzpostavitev polnilne oz. oskrbovalne infrastrukture za alternativna goriva (vodik in elektrika) za potrebe izvajanja JPP).

**3.2. Zagotavljanje pogojev za izboljšanje povezljivosti regije na področju cestnih povezav in železnice** s katerimi bomo ustvarili pogoje za ravoj gospodarstva.

Ukrepi za zmanjšanje odvisnosti od avtomobilov za potrebe migracij z naložbami v učinkovit, brezemisijski ali nizkoemisijski JPP bodo prispevali k pravičnemu prehodu tako, da bodo poleg zagotavljanja kakovostnega življenja prebivalstva znotraj regije omogočili mobilnost s čim manjšim ogljičnim odtisom. Hkrati se bodo odprle tudi nove poslovne priložnosti in delovna mesta na področju mobilnosti in drugih povezanih področjih.

***Strateški cilj 4: Trajnostni, prožni in raznolik gospodarski razvoj***

Doseganje strateškega cilja trajnostni, prožni in raznolik gospodarski razvoj predstavlja temelj za uspešno in pravično prestrukturiranje regije v smeri podnebne nevtralnosti in učinkovite rabe surovin.

Načrtovana kombinacija ukrepov bo usmerjena v gospodarsko prestrukturiranje regije, skladno z NEPN in Slovensko strategijo pametne specializacije, Slovensko industrijsko strategijo ter območnim razvojnim programom SAŠA, v smeri prehoda v nizkoogljično, krožno, digitalizirano gospodarstvo z izkoriščanjem oziroma preobrazbo obstoječih dejavnosti, vezanih na dosedanjo premogovno intenzivno gospodarsko aktivnost.

Ukrepi so usmerjeni v dveh ključnih smereh:

1. diverzifikacija gospodarstva, s podporo novim in obstoječim industrijam v smeri prehoda na nizkoogljično gospodarstvo in
2. podporno okolje za zagon podjetij in vlaganja v RRI.

Za financiranje konkretnih projektov v okviru tega cilja se lahko poleg nepovratnih sredstev Mehanizma za pravični prehod (prvi steber) uporabi tudi možnosti financiranja iz drugega stebra (namenska shema v okviru programa InvestEU za zasebne naložbe).

Sredstva sklada za pravični prehod bodo zato namenjena podpori naslednjim (sklopom) ukrepov:

***4.1 Naložbe v raziskave, razvoj in inovacije, digitalizacijo ter proizvodne zmogljivosti v v malih in srednje velikih podjetjih:*** v sklopu tega ukrepa bo podpora namenjena malim in srednjim podjetjem predvsem na področjih, ki so kot prebojna področja prepoznana v Strategiji pametne specializacije ter na tistih področjih, ki se bodo izkazala kot odločilna za izvedbo pravičnega prehoda regije in blaženje posledic in izkoriščanje potenciala nadaljnje preobrazbe v nizkoogljično krožno gospodarstvo. Podpora bo namenjena tudi krepitvi RRI v SME, ki bo temeljil na prenosu znanj med njimi in velikimi podjetji.

**4.1.1 Naložbe v RRI** - Podpora naložbam v raziskave in razvoj povezane z industrijo 4.0 in s tovarnami prihodnosti v skladu z načeli podnebno nevtralnega in krožnega gospodarstva (npr. digitalizacija; povečanje virtualizacije procesov in delovne sile; simulacije prototipnih rešitev; uvajanja umetne inteligence v proizvodne procese; razvoj pametnih prostorov; robotika; hiperavtomatizacija; rešitve IoT; digitalni dvojčki). Spodbujali bomo tudi RRI partnerstva med MSP in velikimi podjetji ter in odprto inoviranje na vseh področjih, ki so skladna s S5 (npr. Laboratorij za raziskave bio-rafinacije biomase, Kemijski inštitut).

**4.1.2 Pilotni in demonstracijski projekti** - V okviru tega ukrepa bo mogoče podpreti tudi izvedbo pilotnih/demonstracijskih projektov za izvedbo tehnoloških in/ali netehnoloških/družbenih inovacij.

**4.1.3 Podpora produktivnim naložbam za diverzifikacijo *-*** v MSP, ki bodo na področjih, skladnih s S5**,** krepila proizvodne, storitvene in/ali raziskovalno razvojne dejavnosti za pospeševanje dvojnega prehoda. Za področje prehoda v podnebno nevtralno, krožno gospodarstvo bodo podpore namenjene, med drugim: naložbam v učinkovito rabo energije; za prehod na rabo OVE; v izboljšave snovne produktivnosti; za uvedbo industrijske simbioze; v razvoj in komercializacijo materialov, izdelkov, storitev, poslovnih modelov skladnih z načeli podnebne nevtralnosti in krožnega gospodarstva; itd. Ob naložbah za zeleni prehod bodo podjetja lahko pridobila sredstva za preobrazbo v industrijo 4.0, digitalizacijo, itd.

***4.2 Nadgradnja start-up ekosistema ter spodbujanje podjetij s potencialom hitre rasti, vključno z ekonomsko poslovno infrastrukturo:*** skladno z drugimi strateškimi cilji bo podpora namenjena projektom in pobudam, ki bodo bodisi izkoristile ali izboljšale obstoječe potenciale in zmogljivosti regije, ki so neposredno povezane s pravičnejšim prehodom. Sredstva bodo namenjena področjem kot sledi v nadaljevanju.

**4.2.1 Za izboljševanje kakovosti in pestrosti ponudbe storitev podpornega okolja** - se predvidoma ne namenja sredstev SPP, pač pa drugih skladov Programa EKP 21-27 in drugih virov;**4.2.2** Za povečanje privlačnosti regije za neposredne domače in tuje naložbe z **naložbami v** **funkcionalni razvoj saniranih prostorsko in okoljsko degradiranih območij** in v bolj profesionalno okolje za podporo podjetjem, tudi start-upom (vključno s krepitvijo poslovnih zavezništev). Zapiranje rudnika namreč zahteva poleg prekvalifikacije delovnih mest tudi okrepitev zelenega gospodarstva, prehod na čisto energijo, uporabo novih inovativnih tehnologij, za kar je potrebno zagotoviti infrastrukturne pogoje (poslovne cone, podjetniški inkubatorji, razvojni laboratoriji) in ustrezno podporo za ustvarjanje zelenih delovnih mest. Pri tem so pomembne tudi naložbe v tisto ekonomsko-poslovno infrastrukturo, ki je potrebna za izvedbo produktivnih naložb in diverzifikacijo gospodarstva, tako MSP kot velikih podjetij (PC Pesje, PC Šoštanj, PC Šmartno ob Paki).

***Strateški cilj 5:******Postopna sanacija in revitalizacija prostorsko in okoljsko degradiranih območij***

Za celovito sanacijo in revitalizacijo prostorsko in okoljsko degradiranih območij, ki so povezana s premogovništvom in rabo premoga, ob spoštovanju načela »onesnaževalec plača« (tudi z izvedbo rudarskih sanacijskih del v okviru zakonodaje s področja rudarstva, ki bodo izvedena skladno s zakonom/programom o zapiranju rudnika) ter načela zagotavljanja pravičnega in pravočasnega prehoda v nizkoogljično družbo, bodo s sredstvi SPP podprti naslednji ukrepi:

**5.1 Razgradnja in sprememba namena objektov, povezanih z rabo premoga**, potrebna za izvedbo naložb v dvig proizvodnih zmoglivosti iz OVE in za dvig konkurenčnosti gospodarstva (Stara elektrarna - Velenje, Blok 1-3 - Šoštanj, Blok 4 – Šoštanj, Hladilni stolp 4 - Šoštanj). Objekt Stara elektrarna bo celovito prenovljen. V njem bo deloval Center prihodnosti, ki bo industrijsko-izobraževalni tehnološki park. Na lokacijah, kjer se nahajajo Bloki 1-4 ter hladilni stolp 4 bo izvedena celovita sanacija z rušenjem objektov in dekontaminacijo, čemur bo sledila izgradnja objektov za proizvodnjo in shranjevanje vodika in sintetičnega metana.

**5.2** Za ukrep **Sanacija pregrade oziroma nasipa** med Velenjskim in Družmirskim jezerom, ki se nahaja nad odkopno jamo Preloge, ki bo postopno zaprta do leta 2025, s čimer se bo zagotavljla poplavna varnost območja Šoštanja, se predvidoma ne bo namenjalo sredstev SPP.

Izvajanje ukrepov bo komplementarno izvajanju ukrepov v okviru zakona o zapiranju PV:

* Postopno in učinkovito zapiranje rudnika na podlagi celostnega programa zapiranja ter zagotovitev ustrezne, okoljsko sprejemljive rešitve za presežno proizvodnjo, ki bo posledica izvajanja zapiralnih del (tj. izkop, ki je posledica izvajanja zapiralnih del). Izstop iz premoga, najpozneje v letu 2033 bo podprt s pripravo zakonskega okvira za zapiranje premogovnika in prestrukturiranja regije, ki bo usklajen s socialnimi partnerji in ključnimi deležniki v regiji in predložen v javno obravnavo najkasneje 6 mesecev po sprejemu Nacionalne strategije za izstop iz premoga in prestrukturiranje premogovnih regij v skladu z načeli pravičnega prehoda.
* zagotavljanje dolgoročne odgovornosti za celovito sanacijo in revitalizacijo rudarskih območij ter dolgoročno spremljanje in upravljanje rudarskega območja po prenehanju rudarjenja.

*Sklic: člen 11(2)(h)*

* *Izpolnite le, če se podpora namenja produktivnim naložbam, ki niso naložbe v MSP:*
* *– izčrpen seznam takih operacij in podjetij ter za vsako izmed njih utemeljitev potrebe po takšni podpori z analizo vrzeli, ki dokazuje, da bi pričakovana izguba delovnih mest brez takih naložb presegla pričakovano število novih delovnih mest.*

Analiza vrzeli, ki je bila izdelana za regijo pokaže, da so velika podjetja izven sektorja energetike pomemben dejavnik gospodarskega razvoja regije. Ta podjetja so pomemben deležnik pri zagotavljanju pravičnega prehoda tako zaradi potenciala, ki ga imajo pri ohranjanju delovnih mest in pri razvoju potenciala za nove zaposlitve. Imajo pa tudi pomembno vlogo pri razvoju in delovanju zagonskih in MSP, saj se z njimi povezujejo v različne ekosisteme. To vlogo bodo igrala in nadgradila tudi v prihodnje.

Velika podjetja bodo tako lahko, v sodelovanju z raziskovalni organizacijami in drugimi relevantnimi deležniki iz regije, upravičena do sredstev za raziskovalno razvojne dejavnosti na področjih, ki bodo skladna s Slovensko strategijo pametne specializacije (S4/S5). To podporo bo mogoče kombinirati z ukrepi na področju izobraževanja in usposabljanja. V regiji se načrtuje ukrepe RRI, vključujoč raziskovalno infrastrukturo, v sodelovanju z obstoječimi raziskovalnimi organizacijami, npr. KIS in IJS ter načrtovanim Laboratorijem za raziskave bio-rafinacije biomase. Prav tako bo vzpostavitev Centra prihodnosti nudila prostor za demonstracijo in vzpostavitev najboljših tehnologij. Na ta način bodo partnerji, ob podpori vrhunske raziskovalne infrastrukture, oblikovali in razvili skupne prebojne rešitve in tako prispevali k hitrejšemu uvajanju novih tehnologij v podjetja. Rešitve bodo zasledovale dvig produktivnosti in cilje dvojnega prehoda. Tako bo podpora med drugim namenjena naložbam s področij energetske in snovne učinkovitosti; večanja deleža rabe OVE; uvajanje materialov, storitev, poslovnih modelov, itd. ki so skladni z načeli krožnega gospodarstva; uvajanju pametnih in digitalnih rešitev v proizvodne procese; krmiljenju naprav in sistemov ter optimiziranih proizvodnih procesov vključno z digitalnimi dvojčki.

Okvirni seznam operacij in podjetij, ki niso MSP

|  |  |  |  |  |
| --- | --- | --- | --- | --- |
| Operacija | Podjetje | Opis projektov | Vrednost operacije | Št. delovnih mest |
| 1. Razvoj novih generacij gospodinjskih aparatov,
2. povečanje proizvodnih zmogljivosti tovarn gospodinjskih aparatov
3. povečanje proizvodnih zmogljivosti tovarne televizorjev
 | Gorenje gospodinjski aparati d.o.o. Velenje | 1. Razvoj novih generacij gospodinjskih aparatov (tudi z razvojem alternativnih tehnologij za gretje, sušenje, pomivanje, hlajenje ipd.), ki bodo bolj energijsko učinkoviti, manj hrupni, z manjšo porabo vode z uvajanjem senzorike povezanost naprav z uporabniki;
2. Povečanje proizvodnih zmogljivosti (nove proizvodne linije) za nove gospodinjske aparate;
3. Povečanje proizvodnih zmogljivosti tovarne televizorjev na obstoječi lokaciji PC Stara vas
 | 206 mio EUR,1. 150 mio EUR2. 50 mio EUR3. 6 mio EUR | 5001. 250 DM
2. 200 DM
3. 50 DM
 |
| 1. Bioodpadki krožno gospodarstvo
2. Tovarna EMS (Electronic Manufacturing Services)
 | Plastika Skaza d.o.o. Velenje | 1. V okviru projekta se bo vzpostavilo partnerstvo z namenom zbiranja bioloških odpadkov (odpadna hrana), predelave le teh in uporabe v kmetijske namene. Ob procesu fermentacije se pridobiva tudi toplota, bioplin in fermentacijska tekočina.
2. Tovarna EMS bi podjetje Plastika Skaza uvrstilo na seznam EMS dobaviteljev za velike prodajne koncerne v elektro industriji, kjer bi poleg obstoječega brizganja plastičnih ohišij prevzeli tudi vgradnjo, sestavo in preverjanje ostalih vgradnih komponent elektronskih naprav. S tem bi se podjetje pozicioniralo kot zaključni člen dobavne/oskrbovalne verige elektronskih naprav.
 | 5,6 mio EUR1. 2,1 mio EUR
2. 3,5 mio EUR
 | 15 DM1. 5 DM
2. 10 DM
 |
| Lesno predelovalni center Velenje | PLP lesna industrija d.o.o. | S projektom predvidevamo prestrukturiranje obstoječe dejavnosti, ki je danes pretežno vezana na Premogovnik Velenje, s programi višje stopnje predelave lesa in dodane vrednosti proizvodov. Predvidena je modernizacija žagarskega obrata z načeli industrije 4.0, vzpostavitev proizvodnega programa tehnično suhega lesa in uporaba lesne biomase, skladno z načeli krožnega gospodarstva in kaskadne rabe lesa. Predvidena je tudi uporaba viškov toplotne energije, ki nastajajo v procesu sušenja lesa. Predvideni posegi ob poviševanju snovnih izkoristkov, produktivnosti dela in novih delovnih mestih, prinašajo tudi humanizacijo le-teh. Z razvojem modernega lesno predelovalnega centra so s projektom predvideni pozitivni učinki v lokalni lesno predelovalni verigi (in širše) ter spodbujanju rabe edine trajnostne surovine, ki jo je v našem okolju dovolj.  | 8,5 mio EUR | 10 DM |
| Vzpostavitev centra za recikliranje fotonapetostnih modulov na lokaciji industrijskega območja skupine Premogovnika Velenje | HTZ Velenje, I.P. d.o.o. (invalidsko podjetje) | S prehodom na OVE se pojavljajo tudi nove vrste odpadkov, katerih postopki predelave so še v razvoju. Namen projekta je razširitev dejavnosti v skupini HSE v smislu vzpostavitve krožnega gospodarstva s postavitvijo centra za reciklažo odsluženih fotonapetostnih – PV modulov. V prvi fazi predvidevamo recikliranje PV modulov za potrebe celotnega območja Republike Slovenije - RS, z možnostjo povečanja kapacitet za količine iz širšega območja JV Evrope. Cilj reciklaže je pridobivanje sekundarnih surovin - reciklatov, kot so silicij, steklo, plastika, aluminij, ostale kovine z namenom ponovne uporabe v industriji. Zakon o varovanju okolja – ZVO-2 predvideva na območju RS eno shemo za ravnanje z odsluženo električno in elektronsko opremo, kamor so uvrščeni tudi PV moduli. Za recikliranje je potrebno pridobiti Okoljevarstveno dovoljenje - OVD. Pri izbiri tehnologije predelave PV modulov bomo izbrali najboljše razpoložljive tehnike -BAT, ki so že na trgu, predvsem na Japonskem, kjer smo vzpostavili kontakt s partnerjem, s katerim imamo podpisano Pismo o zaupnosti.Cilj projekta je tudi ohranitev namembnosti industrijskega območja Premogovnika Velenje, kjer se nahaja tudi družba HTZ Velenje, kot invalidsko podjetje v 100 % lasti Premogovnika Velenje z uvajanjem novih dejavnost – prestrukturiranjem zaposlenih. Prezaposliti nameravamo visoko strokovno usposobljene delavce in delavce z omejitvami. | 5,2 mio EUR | 15 DM |
| Krožno gospodarstvo SPV – predelava plastike in proizvodnja alternativnih goriv | Premogovnik Velenje, d.o.o. | Projekt združuje primarno predelavo plastike in sekundarno proizvodnjo goriva iz ostankov proizvodnje in ostalih surovin. | 22 mio EUR | 163 DM |

* *Sklic: člen 11(2)(j)*

|  |
| --- |
| *– sinergije in dopolnjevanje predvidenih operacij z drugimi programi v okviru cilja „naložbe za delovna mesta in rast“ (ki podpirajo proces prehoda), drugimi finančnimi instrumenti (Sklad za modernizacijo sistema Unije za trgovanje z emisijami) in drugimi stebri mehanizma za pravičen prehod (posebna shema v okviru sklada InvestEU in instrumenta za posojila v javnem sektorju, vzpostavljenega v sodelovanju z EIB) za obravnavo opredeljenih potreb po naložbah.* |

***Sinergije in dopolnjevanje***

Sredstva Sklada za pravični prehod bodo komplementarna tistim, ki so Sloveniji na voljo v okviru Načrta za okrevanje in odpornost ter za izvajanje cilja „naložbe za delovna mesta in rast“ v EKP 2021-2027 in drugih razpoložljivih virov, pri naslednjih ukrepih:

* Pravični energetski prehod:
	+ **1.1. Preureditev sistema daljinskega ogrevanja** z ukrepom Programa EKP 21-27: »Spodbujanje novih daljinskih sistemov na OVE (ogrevanje in hlajenje)«(razmejitev: EKP 21-27: vzpostavitev novih sistemov, ukrep SPP:celovita preobrazba obstoječega sistema daljinskega ogrevanja) in ukrepom NOO »Spodbujanje prestrukturiranja daljinskih sistemov na OVE,ki vključujejo uporabo novih tehnologij« (razmejitev: NOO: prenova in širitev treh obstoječih sitemov daljinskega ogrevanja v skupni vrednosti 37 mio EUR).
	+ **1.2. Ukrepi za izboljšanje energetske učinkovitosti v gospodarstvu** bodo podprti v okviru podpore produktivnim naložbam (Strateški cilj 4), v kombinacijami z aktivnostmi za razogljičenje, snovno učinkovitost, ustvarjanje delovnih mest ipd.
	+ **1.3.1 Dvig proizvodnih zmogljivosti za zanesljivo proizvodnjo električne energije iz OVE** zlasti na območju TEŠ in na degradiranih območjih z ukrepom Programa EKP 21-27: »Proizvodnja električne energije v sončnih elektrarnah« (razmejitev: SPP: prostorsko in okoljsko degradirana območja zaradi premogovništva) in ukrepom NOO: »nove zmogljivosti za proizvodnjo električne energije iz OVE (razmejitev: NOO geotermalna tehnologija in hidroelektrarne ter sončna tehnologija za javne stavbe) ter sredstva programa Obzorje Evropa (npr. Teaming).
	+ **1.3.2** Za podporo **Digitalizaciji in vzpostavitev pametne energetske infrastrukture**, se ne namenja sredstev SPP, pač pa drugih skladov Programa EKP 21-27 in drugih virov; ni predvidenih sredstev SPP, rezultate se bo dosegalo izključno s prispevkom iz operacij, podprtih iz drugih skladov Programa EKP 21-27 iz drugih virov.
	+ **1.3.3 Proizvodnja energije iz OVE (vključno z naprednimi biogorivi po predhodni preučitvi drugih OVE)**, zlasti na lokaciji TEŠ, za proizvodnjo vodika, sintetičnega metana in uplinjanje odpadne biomase z ukrepom Programa EKP 21-27 »naložbe v pospešitev novih energetskih skupnosti, pretvorbo viškov električne energije iz OVE ter za povezovanje omrežij za potrebe shranjevanja energije« (razmejitev: ukrep EKP ne podpira proizvodnje vodika in sintetičnega metana za v omrežje in prodajo, pač pa le za lastno rabo v energetsko intenzivni industriji) in ukrepom NOO: »krepitev distribucijskega omrežja električne energije«, ki predstavlja komplementarni ukrep.
* Zaposlitve in veščine za vse:
* **2.1. Obogateno izvajanje kakovostnega in dostopnega učenja** se bo v okviru NOO dopolnjeval
* z ukrepom »Izvedba eksperimentalnih in pilotnih projektov razvoja digitalnih kompetenc in temeljnega razvoja RIN« ter ukrepoma v okviru OP 21-27 »Razvijanje digitalnega izobraževanja« in »Krepitev ključnih kompetenc«. V eksperimentalnih in pilotnih projektih v okviru NOO bo izvedenih okvirno 7 projektov, ki bodo namenjeni preizkušanju in testiranju celovitega razvoja digitalnih kompetenc, s poudarkom pri pouku. Rezultati projektov bodo učni scenariji, ki bodo prispevali k formalnemu spreminjanju in nadgradnji učnih načrtov v okviru reforme prenove. Projekti bodo vključevali mrežo po okvirno 20 vzgojno izobraževalnih zavodov. (razmejitev: SPP Vsebine se ne bodo prekrivale s predvidenimi ukrepi v NOO).

S projekti v okviru razvijanja digitalnega izobraževanja v okviru EKP 21-27 se bodo izvajali ukrepi navedeni v Akcijskem načrtu za digitalno izobraževanje 2021-2027. Poudarek bo na krepitvi in zagotavljanju trajnosti človeških virov. Z ukrepi želimo nasloviti čim večje število vzgojno izobraževalnih zavodov (VIZ) ter zagotoviti večjo kompetentnost učečih in strokovnih ter vodstvenih delavcev na področju digitalnega izobraževanja, vendar ne vseh. Z ukrepi ESS ne moremo zajeti v izvajanje ukrepov vseh oddelkov na posameznem VIZ. V sklopu ukrepa SPP bomo zagotovili vsešolski pristop (zajeti vse oddelke na posameznem VIZ; obogateno izvajanje). Načrtujemo tudi medpredmetno sodelovanje in izvajanje ukrepov po vertikali in horizontalni ravni.

* **2.2. Vseživljenjska karierna orientacija in usposabljanje zaposlenih ter iskalcev** **zaposlitev** bo podprt s strani OP 21-27 v okviru ukrepa »Spodbujanje vključevanja oseb, ki so pred izgubo zaposlitve za vključitev na trgu dela« ter ukrepa Neformalno izobraževanje in usposabljanje (razmejitev: v SPP specifika glede na potrebe ciljnih skupin v premogovni regiji) ter NOO ukrepom »Usposabljanje in izobraževanje zaposlenih« (razmejitev: v SPP specifika glede na potrebe ciljnih skupin v premogovni regiji ).
* **2.3. Uvajanje krožnih vsebin v VIZ** se bo v okviru NOO dopolnjeval z ukrepom »Prenova izobraževalnih programov s prenovo ključnih programskih dokumentov (kurikula za vrtce, učnih načrtov ter katalogov znanj)« (razmejitev: SPP: specifičnost lokalnega okolja, vključitev večine VIZ iz lokalnega okolja, mreženje z okoljem) ter ukrepom v okviru OP 21-27 »Krepitev ključnih kompetenc« (razmejitev: SPP: poudarek na specifičnosti lokalnega okolja, vključenosti večine VIZ iz okolja in vsešolski pristop).
* **2.4.** **Izvajanje vsebin za razvoj kompetenc in izboljšanja zaposljivosti v regiji preko t.i. NVO inkubatorja** (za izmenjavo znanja, razvoja socialnih inovacij in razvoja kompetenc), Akademije prekvalifikacij (razvojna-raziskovalna in ustvarjalna platforma za kritično razmišljanje za sodobne in prihodnje izzive povezane z zaposljivostjo) bodo podprti v okviru ESS+ v okviru Programa EKP 21-27.
* **2.5**. Aktivnosti za **ustvarjanje novih delovnih mest za delavce in invalide**, ki so povezane povezane s prestrukturiranjem podjetij odvisnih od premogovniške dejavnosti se bo izvajalo v okviru ukrepov znotraj ESS+OP 21-27.
* **2.6.** Ciljne skupine, ki so zaradi opuščanja rabe premoga v regiji postale socialno izključene (invalidi, nezmožni za delo, starejši, ki živijo pod pragom revščine, socialno izključeni), bomo vključevali v družbo v okviru raznovrstnih dejavnosti v okviru vzpostavitve **večgeneracijskih centrov** in Razvoj in izvajanjem programov socialne aktivacije financiranih iz sklada ESS+OP 21-27.
* Dodatna regionalna povezljivost in trajnostna mobilnost:
	+ **3.1.Trajnostna lokalno mobilnost s poudarkom na javnem potniškem prometu**: ni predvidenih sredstev SPP, rezultate se bo dosegalo izključno s prispevkom iz operacij, podprtih v okviru ukrepov Programa EKP 2021-2027: »infrastruktura za trajnostno mobilnost v urbanih območjih« in »spodbujanje uporabe alternativnih goriv v mestih«.
	+ **3.2. Zagotavljanje pogojev za izboljšanje povezljivosti regije**: ni predvidenih sredstev SPP, rezultate se bo dosegalo izključno s prispevkom iz operacij, podprtih iz drugih skladov Programa EKP 21-27.
* Trajnostni, prožni in raznolik gospodarski razvoj:
	+ **4.1.1 Naložbe v RRI** ni predvidenih tovrstnih ukrepov Programa EKP 21-27 in NOO.
	+ **4.1.2 Pilotni in demonstracijski projekti** z ukrepom Programa EKP 21-27: »PN 1:Inovacijska družba znanja, Specifični cilj 1.1: Razvoj in izboljšanje raziskovalne in inovacijske zmogljivosti ter uvajanje naprednih tehnologij«, kjer bodo podprte aktivnosti demonstracijskih centrov, ki bodo spodbujali višje ravni tehnološke razvitosti (TRL 6-9) na prednostnih področjih S5 in NOO: »C3 K1: RRI – Raziskave, razvoj in inovacije - D: Sofinanciranje investicij v RRI demonstracijske in pilotne projekte«. V okviru NOO podpora projektom konzorcijev podjetij in raziskovalnih organizacij. (razmejitev: Ukrep SPP prilagojen na regijo in krepitev povezovanja z JRO v regiji);
	+ **4.1.3 Podpora produktivnim naložbam za diverzifikacijo**z ukrepomNOO: »C3 K2: Dvig produktivnosti, prijazno poslovno okolje za investitorje - C: Podpora za dekarbonizacijo, produktivnost in konkurenčnost podjetij« (razmejitev: NOO spodbujanje večjih investicij za večjo produktivnost in konkurenčnost ter investicij v obmejnih problemskih območjih, ukrep SPP prilagojen na regijo - podpora MSP in velikih podjetij v regiji, ki bodo prešla na bolj trajnostno poslovanje in imela ključno vlogo pri nadomestitvi izgubljenih delovnih mest zaradi prestrukturiranja. V razpisu SPP bo določeno, da investicije, že podprte s sredstvi is razpisa NOO, ne morejo biti dvojno financirane še s sredstvi iz razpisa SPP).
	+ **4.2.1 Izboljševanje kakovosti in pestrosti ponudbe storitev podpornega okolja** ni predvidenih sredstev SPP, rezultate se bo dosegalo izključno s prispevkom iz operacij, podprtih v okviru ukrepa Programa EKP 21-27: Prednostna naloga 1: Inovacijska družba znanja Specifični cilj 1.2: Krepitev trajnostne rasti in konkurenčnosti MSP ter ustvarjanje delovnih mest v MSP, vključno s produktivnimi naložbami (razmejitev: V okviru Programa EKP 21-27 je predvideno financiranje storitev subjektov inovativnega okolja – inkubatorji, tehnološki parki ter SPOT točk, kar pa ni predmet financiranja v okviru SPP).
	+ **4.2.2 Naložbe v funkcionalni razvoj saniranih prostorsko in okoljsko degradiranih območij** z ukrepom NOO: »C3 K2: Dvig produktivnosti, prijazno poslovno okolje za investitorje - D: Zagotavljanje inovativnih ekosistemov ekonomsko-poslovne infrastrukture«(razmejitev: SPP degradirana območja zaradi premogovništva, NOO specializirane cone in cone z lažjim dostopom do avtocestnega omrežja);
* Postopna sanacija in revitalizacija prostorsko in okoljsko degradiranih območij.
	+ **5.1 Razgradnja in sprememba namena objektov, povezanih z rabo premoga, potrebna za izvedbo naložb v dvig proizvodnih zmoglivosti iz OVE (Stara elektrarna - Velenje, Blok 1-3 - Šoštanj, Blok 4 – Šoštanj, Hladilni stolp 4 - Šoštanj)** je komplementaren ukrepoma SPP »1.3.1 Dvig proizvodnih zmogljivosti za zanesljivo proizvodnjo električne energije iz OVE« in »1.3.3 Proizvodnja energije iz OVE (vključno z naprednimi biogorivi po predhodni preučitvi drugih OVE), zlasti na lokaciji TEŠ, za proizvodnjo vodika, sintetičnega metana in uplinjanje odpadne biomase«

***Identificirani vodilni projekti***

V procesu priprave tega dokumenta so imeli deležniki v regiji več možnosti, da predlagajo in identificirajo projekte za prehod regije v brezogljično družbo. Med pripravljenimi projekti so bili med vsemi deležniki, tako na regionalni kot na nacionalni ravni, kot vodilni izbrani naslednji projekti:

* **Preobrazba daljinskega ogrevanja (Komunalno podjetje Velenje):**

Sistem daljinskega ogrevanja Šaleške doline trenutno temelji na viru toplote iz TEŠ. Kot osnovni energent uporablja lignit iz PV in je zasnovan na kombiniranem procesu za proizvodnjo električne in toplotne energije, s temperaturo v distribucijskem omrežju nad 100°C. Obratovalno-tehnološki koncept enovitega energetskega daljinskega ogrevanja je star 60 let in je v marcu 2022 zagotavljal možnost uporabe daljinskega ogrevanja 28.755 prebivalcem (vir: Komunalno podjetje Velenje). Občina Velenje, ki je lastnik omrežja, želi izvesti prehod na novo generacijo daljinskega ogrevanja v Šaleški dolini, ki bo ekonomsko in okoljsko trajnostna ter popolnoma neodvisna od premoga.

Preobrazba daljinskega sistema stremi k uporabi obnovljivih virov energije, z možnostjo nadomestitve posameznega vira z drugim virom. Omogočeno bo tudi vključevanje zunanjih dobaviteljev, ki razpolagajo z odvečno odpadno toploto. Preobraženi sistem daljinskega ogrevanja mora izpolnjevati tudi zahteve nove energetske zakonodaje glede energetske učinkovitosti, zato bo preobrazba potekala v dveh fazah. V prvi fazi bo povečana učinkovitost sistema (zmanjšanje izgub, znižanje temperature v sistemu pod 100, v drugi fazi pa bodo fosilni viri nadomeščeni z obnovljivi viri energije in izveden prehod na temperaturni režim 50-60°C.

* **Center prihodnosti (Mestna občina Velenje)**

Inovacijski ekosistem Center prihodnosti (CP) je platformno okolje, ki spodbuja in povezuje sodelovanje za pravilno kroženje znanja za izvajanje inovacijskih programov na področjih gospodarstva, akademske in raziskovalne sfere, javnega sektorja in širše družbe. Skupine znotraj ekosistema izvajajo strukturirane programe, ki so zajeti znotraj treh stebrov CP: izobraževanje, gospodarstvo in okolje.

Steber izobraževanje bo ključnega pomena pri reševanju problema zaposlenih v tranzicijskih sektorjih, njihovega izobraževanja, usposabljanja in prekvalifikacije. V objektu bo delovala Fakulteta za energetiko z laboratoriji, Akademija prekvalifikacij, podjetje CORe za virtualno in obogateno resničnost, inkubator za nevladne organizacije in drugi.

Steber gospodarstvo je ključnega pomena za dvih konkurečnosti regijskega gospodarstva, saj bodo v objektu vzpostavljeni edinstveni laboratoriji za izvajanje kakovosti produktov ter v povezavi za drugimi stebri tvoril komplementarne vsebine.

Steber okolje temelji na Centru za razvoj sonaravnih tehnologij, saj želimo potencial znanja s področja okolja in energetike izkoristiti za razvoj novih tehnologij, novih produktov in izvajanje pilotnih projektov.

V objektu, ki ga bomo celovito prenovili bo deloval tudi Center za pravični prehod.

* **Laboratorij za raziskave bio-rafinacije biomase (Kemijski inštitut):**

Projekt Laboratorij za raziskave bio-rafinacije biomase temelji na razvoju »zelene ekonomije«, ki naslavlja tako uravnoteženo tranzicijo energetike, okolja, kot človeških virov in gospodarstva v Šaleški dolini. To področje je alternativa tradicionalnim rafinerijam nafte ali plina, kjer je surovinski material obnovljiv in trajnosten, to je biomasa. Biomasa je neposredno vključena v S4 in naslavlja sklop Naravni in tradicionalni viri za prihodnost z izzivom »povezati različne posamične proizvodne faze v celovito verigo oz. mrežo« z mobilizacijo biomasnega potenciala regije SAŠA.

Projekt naslavlja tudi izzive pravičnega prehoda z zagotavljanjem sistemske, trajnostne in sonaravne mobilizacije biomasnega potenciala SAŠA regije in države, za oskrbo podjetij, ki že uporabljajo biomaso, ali pa načrtujejo povečati delež biomase v svojih produktih.

* **Vodikove tehnologije v brezemisijskem transportu in razogličenju energetike** (posodobitev obstoječe infrastrukture za prizvodnjo in hranjenje vodika; izgradnja vodikove polnilnice za vozila na gorivne celice, nakup VCG kategorije M3 za javni poštniški promet)

Vzpostavljen bo koridor brezemisijske mobilnosti, v okviru katerega bo vzpostavljena proizvodnja vodika iz OVE, baterijski hranilnik, zalogovnik vodika ter polnilne postaje za električna vozila. Prenovljen bo javni potniški promet z vozili na vodik. Ocenjena vrednost koridorja brez vozil za javni potniški promet je 10,4 mio EUR.

Brezemisijska mobilnost bo prispevala k blažitvi negativnih vplivov na okolje in dvignila kvaliteto življenja v regiji ter bo bazirana na lokalnem in obnovljivem viru energije.

* **Revitalizacija in opremljanje površin namenjenih ekonomsko poslovni infrastrukturi (Mestna občina Velenje, občini Šoštanj in Šmartno ob Paki)**

Vzpostavitev dobrega podpornega okolja za podjetništvo, s poudarkom na ekonomsko poslovni infrastrukturi (EPI) in oblikovanju celovitega podpornega ekosistema je ključno za uspešno prestrukturiranje SAŠA regije. V SAŠA regiji bodo podprte poslovne cone, ki bodo prispevale k trajnostnemu okoljskemu in prostorskemu razvoju ter k uravnoteženi in kvalitetni infrastrukturni opremljenosti regije, spodbujanju novih investicij za ustvarjanje novih delovnih mest ter ustvarjanju čim boljših razmer za razvoj vseh gospodarskih dejavnosti. Omenjeno je ključnega pomena za blažitev negativnih vplivov prehoda.

Večina poslovnih con v regiji (trenutno jih je 21 v ožjem vplivnem območju, v širšem pa 25) je polno zasedenih. V tistih, kjer je še prostor, je tega občutno premalo, da bi bil primeren za večje investicije (Zaključno poročilo projekta Metodologija za popis poslovnih con in subjektov inovativnega okolja na območju Slovenije CRP V5-1723 Metodologija za popis poslovnih con in subjektov inovativnega okolja na območju Slovenije, izvedba terenskega popisa in vzpostavitev ažurne evidence). Pri zagotavljanju fizične infrastrukture za gospodarstvo regije, bodo med drugim imela prednost zemljišča na degradiranih območjih, ki bi na eni strani pridobila uporabno vrednost, na drugi strani pa postala gonilna sila nadaljnjega razvoja regije. Hkrati bo z ustrezno umestitvijo v prostor zagotovljena racionalna raba prostora. Zagotavljanje ustreznih kapacitet v poslovnih conah je ključno za realizacijo zastavljenih projektov podjetij ter strateškega razvoja območja, ki bo regiji zagotovil pravični prehod.

2.5. Kazalniki učinka ali rezultatov, ki so specifični za posamezni program

*Sklic: člen 8(1)*

|  |
| --- |
| *Izpolnite le, če se predvidevajo kazalniki, ki so specifični za posamezni program:**– utemeljitev potrebnosti kazalnikov učinka ali rezultatov na podlagi predvidenih vrst operacij.*  |

|  |
| --- |
| **Preglednica 1 Kazalniki učinka** |
| **Posebni cilj** | **ID [5]** | **Kazalnik [255]** | **Merska enota** | **Mejnik (2024)** | **Cilj (2029)** |
| **Trajnostni, prožni in raznolik gospodarski razvoj** | **RCO01** | **Podprta podjetja (od tega: mikro, mala, srednja, velika)** | **Število** | **4** | **50** |
| **Trajnostni, prožni in raznolik gospodarski razvoj** | **RCO02** | **Podjetja, podprta z nepovratnimi sredstvi** | **Število** | **4** | **50** |
| **Trajnostni, prožni in raznolik gospodarski razvoj** | **RCO 10** | **Podjetja, ki sodelujejo z raziskovalnimi organizacijami** | **Število** | **0** | **15** |
| **Naložbe v kapacitete za zanesljivo preskrbo s toplotno energijo in/ali hladom, ki bo temeljila na obnovljivih virih energije** | **RCO20** | **Novozgrajena ali izboljšana omrežja za daljinsko ogrevanje in hlajenje** | **Km** | **0** | **180** |
| **Spodbujanje energije iz obnovljivih virov** | **RCO22** | **Dodatna proizvodna zmogljivost za energijo iz obnovljivih virov (od tega: električna energija, toplotna energija)** | **MWe****MWth** | **0** | **33** |
| **Postopna sanacija in revitalizacija prostorsko in okoljsko degradiranih območij** | **RCO38** | **Površina podprtih saniranih zemljišč** | **Ha** | **0** | **13** |
| **Postopna sanacija in revitalizacija prostorsko in okoljsko degradiranih območij** | **RCO105** | **Rešitve za shranjevanje električne energije** | **Število projektov** | **0** | **1** |
| **Trajnostni, prožni in raznolik gospodarski razvoj** | **Programsko specifični kazalnik** | **Urejene površine za gospodarsko dejavnost** | **m2** | Vrednost bo opredeljena naknadno | Vrednost bo opredeljena naknadno |
| **Zaposlitve in veščine za vse** | **EECO 01** | **Brezposelni, vključno z dolgotrajno brezposelnimi** | **Število oseb** | **800** | **2800** |
| **Zaposlitve in veščine za vse** | **EECO 02** | **Dolgotrajno brezposelni** | **Število oseb** | **300** | **1120** |
| **Zaposlitve in veščine za vse** | **Programsko specifični kazalnik** | **Število organizacij ki so vključene v razvojne projekte za izboljšanje znanja spretnosti in kompetenc** | **Število** | **6** | **23** |
| **Zaposlitve in veščine za vse** | **EECO 05** | **Število otrok, mlajših od 18 let** | **Število oseb** | **20** | **50** |
| **Zaposlitve in veščine za vse** | **EECO 07** | **Število udeležencev, starih 55 in več** | **Število oseb** | **80** | **250** |
| **Zaposlitve in veščine za vse** | **EECO 08** | **Izobrazbo ali manj (ISCED 0-2)** | **Število oseb** | **100** | **270** |
| **Zaposlitve in veščine za vse** | **EECO 09** | **Z višjo sekundarno (ISCED 3) ali postsekundarno izobrazbo (ISCED 4)** | **Število oseb** | **470** | **1600** |
| **Zaposlitve in veščine za vse** | **EECO 10** | **S terciarno izobrazbo (ISCED 5-8)** | **Število oseb** | **300** | **930** |

|  |
| --- |
| **Preglednica 2 Kazalniki rezultata** |
| **Posebni cilj** | **ID [5]** | **Kazalnik [255]** | **Merska enota** | **Izhodiščna ali referenčna vrednost** | **Referenčno leto** | **Cilj (2029)** | **Vir podatkov [200]** | **Opombe [200]** |
| **Raznoliko in odporno gospodarstvo** | **RCR 01** | **Ustvarjena delovna mesta v podprtih subjektih** | **Število** | **0** | **2022** | **40** | **Letno poročilo**  |  |
| **Zaposlitve in veščine za vse** | **EECR 01** | **Udeleženci, ki po zaključku sodelovanja iščejo zaposlitev** | **Število oseb** | **700** | **2021** | **2000** | **Spremljanje MDDSZ** |  |
| **Zaposlitve in veščine za vse** | **EECR 02** | **Udeleženci, ki so po zaključku sodelovanja vključeni v izobraževanje ali usposabljanje** | **Število oseb** | **400** | **2021** | **1300** | **Spremljanje MDDSZ** |  |
| **Zaposlitve in veščine za vse** | **EECR 03** | **Udeleženci, ki so pridobili kvalifikacijo po zaključku sodelovanja**  | **Število oseb** | **200** | **2021** | **600** | **Spremljanje MDDSZ** |  |
| **Zaposlitve in veščine za vse** | **EECR 04** | **Udeleženci, ki imajo po zaključku sodelovanja zaposlitev (vključno s samozaposlitvijo)** | **Število oseb** | **300** | **2021** | **1170** | **Spremljanje MDDSZ** |  |
| **Zaposlitve in veščine za vse** | **Programsko specifični kazalnik** | **Delež podprtih organizacij, ki so uspešno vključile rezultate projektov za izboljšanje znanj, spretnosti in kompetenc v svoje razvojne načrte** | **delež** | **85%** | **2022** | **80%** | **Spremljanje MIZŠ**  | **n/a** |

1. **Mehanizmi upravljanja**

*Sklic: člen 11(2)(f)*

|  |
| --- |
| *Besedilno polje [5 000]* |

*3.1. Partnerstvo*

|  |
| --- |
| *– ureditev za sodelovanje partnerjev pri pripravi, izvajanju, spremljanju in ocenjevanju območnega načrta za pravičen prehod;**– izid javnega posvetovanja.*  |

Deležniki so se v letu 2020 vključevali že v pripravo Nacionalne strategije za izstop iz premoga in prestrukturiranje premogovnih regij v skladu z načeli pravičnega prehoda, za katero se je izvedla tudi celovita presorja vplivov na okolje, in pripravo Akcijskega načrta za pravični prehod Zasavske regije (https://www.energetika-portal.si/dokumenti/strateski-razvojni-dokumenti/nacionalna-strategija-za-izstop-iz-premoga-in-prestrukturiranje-premogovnih-regij/). Več kot 70 deležnikov v obeh premogovnih regijah je bilo vključevano na različne načine: obiski na terenu predvsem v začetnem obdobju za boljše spoznavanje in boljše razumevanje izzivov in priložnosti; več kot 30 posameznih intervjujev; posredovanih je bilo več kot 100 projektnih idej, od katerih so bile najboljše vključene v akcijska načrta; za pomoč pri pripravi projektnih predlogov so bile organizirane delavnice; ključne faze so bile predstavljene in debatirane s ključnimi deležniki; izvedeni so bili individualni sestanki z vsemi pobudniki.

Za pripravo ONPP za obe premogovni regiji je bil pripravljen Načrt vključevanja deležnikov v postopek priprave območnih načrtov. V tem okviru deluje posebna delovna skupina, skupna za obe premogovni regiji, ki jo vodi SVRK, sestavljajo pa jo PO, predstavniki občin območij ONPP Zasavske in SAŠA regije (Hrastnik,Ttrbovlje in Zagorje ob Savi ter Velenje, Šoštanj in Šmartno ob Paki), RRA Zasavje in RA SAŠA ter Zasavske gospodarske zbornice in Savinjsko-šaleške gospodarske zbornice. Skupina s SVRK na delovni ravni sodeluje pri oblikovanju mehanizma upravljanja in pripravi območnih načrtov.

Najširši krog deležnikov se v pripravo ON PP vključuje na naslednji način:

* 18.11.2021 je bila izvedena delavnica za opredelitev ukrepov za doseganje strateških ciljev ONPP, ki se jo je udeležilo preko 100 udeležencev. (https://evropskasredstva.si/sklad-za-pravicni-prehod-spp/ )
* Na podlagi poziva podjetjem, ki so sodelovala pri pripravi akcijskih načrtov z Deloitte, poslanega 22.11.2021, je bilo prejetih 19 projektnih predlogov. V obdobju od februarja do aprila 2022 je bilo izvedenih več usklajevalnih sestankov za opredelitev vodilnih projektov.
* V mesecu aprilu 2022 je bil izveden posvet Zelena prihodnost SAŠA regije. (https://evropskasredstva.si/sklad-za-pravicni-prehod-spp/)

*3.2. Spremljanje in ocenjevanje*

|  |
| --- |
| *– Spremljanje in ocenjevanje načrtovanih ukrepov, vključno s kazalniki za merjenje zmožnosti načrta, da doseže svoje cilje.* |

Za potrebe spremljanja in ocenjevanja načrtovanih ukrepov, vključno s kazalniki, RA SAŠA v sodelovanju s PO in SVRK pripravlja kvartalna, letna in končno poročilo izvajanju ONPP SAŠA regije. Poročila na regionalni ravni obravnava Razvojni svet območnega razvojnega partnerstva SAŠA regije, na nacionalni pa letna in končno poročilo obravnava Odbor za spremljanje. Predlog letnega in končnega poročila se pred obravnavo na Odboru za spremljanje predstavi in obravnava na obravnavi v regiji.

Najpozneje tri leta po sprejemu ONPP se izvede vrednotenje izvajanja ONPP, ki ga izvede s strani SVRK izbran zunanji izvajalec.

*3.3. Organ/organi za usklajevanje in spremljanje*

|  |
| --- |
| *Organ ali organi, odgovorni za usklajevanje in spremljanje izvajanja načrta ter njegova oziroma njihova vloga.* |

Organi in njihova vloga:

**v vlogi organa upravljanja (v nadaljevanju: OU) in nacionalnega koordinatorja: Služba Vlade RS za razvoj in evropsko kohezijsko politiko:**

* priprava predlogov območnih načrtov za pravični prehod (v nadaljevanju: ONPP) v skladu z zahtevami Uredbe SPP,
* uskladitev predlogov ONPP ob upoštevanju načela partnerstva z relevantnimi deležniki na regionalni in nacionalni ravni,
* umestitev predlogov ONPP v program VFO 2021-2027,
* koordinacija priprave sprememb ONPP,
* spremljanje in vrednotenje izvajanja ONPP.

**v vlogi regionalne razvojne agencije ali območne razvojne institucije (RRA): Razvojna agencija SAŠA (v nadaljevanju: RA SAŠA) kot razvojna institucija, ki je vpisana v evidenco regionalnih razvojnih agencij ministrstva, pristojnega za regionalni razvoj:**

* sodelovanje pri načrtovanju sistema izvajanja pravičnega prehoda,
* sodelovanje z OU pri aktivnostih na regionalni ravni za zagotavljanje partnerstva,
* sodelovanje pri pripravi in spremembah ONPP,
* če je relevantno, sodelovanje s PO v postopkih izbora operacij;
* pregled in podaja mnenja o skladnosti vlog (NPO ali JR/JP) za odločitev o podpori z ONPP (v kolikor ne nastopa v vlogi potencialnega prejemnika sredstev oz. upravičenca),
* spremljanje izvajanja ONPP in v tem okviru priprava poročil o izvajanju (kvartalnih, letnih, končnih) ter poročanje OU, glede na navodila OU, za kar uporablja podatke informacijskega sistema OU,
* sodelovanje z OU in PO pri vrednotenju izvajanja ONPP;

**v vlogi posredniškega organa (v nadaljevanju PO): Ministrstvo za gospodarski razvoj in tehnologijo (MGRT), Ministrstvo za delo, družino, socialne zadeve in enake možnosti (MDDSZ), Ministrstvo za izobraževanje, znanost in šport (MIZŠ), Ministrstvo za okolje in prostor (MOP), Ministrstvo za infrastrukturo (MZI):**

* izvajanje nalog v skladu z Uredbo 2021-2027,
* če je relevantno, vključevanje RA SAŠA v postopke izbora operacij,
* pred posredovanjem vloge za odločitev o podpori na OU pridobi mnenje RA SAŠA, ki tako predstavlja obvezni sestavni del vloge za odločitev o podpori,
* seznanjanje RA SAŠA o izvedenih postopkih javnih razpisov in javnih pozivov,
* seznanjanje RA SAŠA o odstopih od pogodb o sofinanciranju,
* sodelovanje z RA SAŠA pri spremljanju izvajanja ONPP.

V premogovni regiji SAŠA RA SAŠA deluje tudi kot Center za pravični prehod, ki ločeno od nalog, ki jih izvaja v okviru upravljanja, izvaja naslednje aktivnosti: (i) vzpostavljanje lokalnih partnerstev in mreženje za potrebe izvajanja projektov oz. operacij, (ii) izvajanje usposabljanj in krepitev zmogljivosti projektnih sponzorjev, (iii) zagotavljanje podpore pri pripravi projektov (podpora pri izdelavi projektnih idej, pripravi vlog, investicijske dokumentacije ipd.), (iv) spremljanje izvajanja projektov in podporo pri projektnem upravljanju ter (v) evidentiranje prostorsko in okoljsko degradiranih območij (stanje, optimalna raba, način in časovnica sanacije,…) in priprava vizije o revitalizaciji dediščine povezane s premogovništvom, (vi) priprava študij in analiz, potrebnih za učinkovito in pravočasno izvajanje strategije in z njo povezanih programov, ukrepov ali projektov, tudi (vii) deluje tudi kot glavna informacijska točka ter s tem skrbi za dosledno izvajanje ukrepov informiranja in obveščanja tako lokalnih deležnikov pravičnega prehoda (npr. občanov, projektnih sponzorjev, delavcev v premogovništvu ipd.) kot tudi širše zainteresirane javnosti.

SEZNAM KRATIC

BDP Bruto družbeni proizvod

DIH digitalno inovacijsko središče

EF elektrofilterski pepel

EPI ekonomsko poslovna infrastruktura

IKT Informacijsko komunikacijska tehnologija

IoT internet stvari

IT informacijska tehnologija

JPP Javni potniški promet

HOM horizontalna mreža

KI Kemijski inštitut

MDDSZ Ministrstvo za delo,družino, socialne zadeve in enake možnosti

MIZŠ Ministrstvo za izobraževanje, znanost in šport

MGRT Ministrstvo za gospodarski razvoj in tehnologijo

MOP Ministrstvo zaokolje in prostor

MSP Mala in srednja podjetja

MZI Ministrstvo za infrastrukturo

NEPN Celovitega nacionalnega energetskega in podnebnega načrta

NSPP Nacionalna strategije za izstop iz premoga in prestrukturiranje premogovnih regij

NVO Nevladne organizacije

PO Posredniški organ

OIC obrtno industrijska cona

ONPP Območni načrt za pravični prehod

OU Organ upravljanja

OVE obnovljivi viri energije

P+R Park and Ride

RA Razvojna agencija

RRA Regionalna razvojna agencija

RRI Raziskave, razvoj in inovacije

RRP Regionalni razvojni program Zasavja za obdobje 2021 – 2027

RTH Rudnik Trbovlje-Hrastnik d.o.o.

S4 Slovenska strategija pametne specializacije

S5 Slovenska strategija pametne specializacije v nadgradnji (omogočitveni pogoj)

SAŠA Savinsko-Saleška premogovna regija

SI Slovenija

SRIP Strateško razvojno-inovacijska partnerstva

SURS Statistični urad Republike Slovenije

SVRK Služba Vlade RS za razvoj in evropsko kohezijsko politiko

TET Termoelektrarna Trbovlje

TEŠ Termolektrarna Šoštanj

URE učinkovita raba energije

VFO večletni finančni okvir

VITR Vzgoja in izobraževanje za trajnostni razvoj

ZRSZ Zavod RS za zaposlovanje

1. Pri pripravi strategije je bila že upoštevan predlog Evropske komisije (COM/2020/562 z dne 17.9.2020) in odločitev Evropskega sveta z dne 11. 12.2020, da EU do leta 2030 doseže najmanj 55% znižanje emisij TGP v primerjavi z 1990. Glej tudi predlog strategije in okoljskega poročila na https://www.energetika-portal.si/dokumenti/strateski-razvojni-dokumenti/nacionalna-strategija-za-izstop-iz-premoga-in-prestrukturiranje-premogovnih-regij/. [↑](#footnote-ref-2)
2. Delloitte & Touche [↑](#footnote-ref-3)
3. Labor Market Savinjsko-Šaleška Region, S. Risteska, maj 2022 in Action Plan for Savinjsko-Šaleška Coal Region in Transition, Deloitte, maj 2021 [↑](#footnote-ref-4)
4. http://ra-sasa.si/wp-content/uploads/2021/06/ORP-SA%C5%A0A-2021-2027\_%C4%8Distopis-31.03.2021-za-lekturo-V1.pdf, glej strani 110, 111 [↑](#footnote-ref-5)
5. (https://www.energetika-portal.si/fileadmin/dokumenti/publikacije/premog\_izhod/strategija\_prem\_vlada\_jan202.pdf) [↑](#footnote-ref-6)
6. (http://ra-sasa.si/wp-content/uploads/2021/06/ORP-SA%C5%A0A-2021-2027\_%C4%8Distopis-31.03.2021-za-lekturo-V1.pdf) [↑](#footnote-ref-7)
7. (primer: https://www.velenje.si/e-obcina/brezplacno-svetovanje/11111). [↑](#footnote-ref-8)
8. ORP SAŠA 2021-2027, marec 2021, dostopno na: http://ra-sasa.si/wp-content/uploads/2021/06/ORP-SA%C5%A0A-2021-2027\_%C4%8Distopis-31.03.2021-za-lekturo-V1.pdf [↑](#footnote-ref-9)